6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 1/48Finlex ®
Finlex › Lainsäädäntö › Ajantasainen lainsäädäntö › Vuosi 1993 › 25.1.1993/47
Seurattu SDK 476/2022 saakka.
25.1.1993/47
Laki yrityksen saneerauksesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain tarkoitus ja suhde muuhun lainsäädäntöön
Taloudellisissa vaikeuksissa olevan velallisen jatkamiskelpoisen yritystoiminnan tervehdyttämiseksi taikka
sen edellytysten turvaamiseksi ja velkajärjestelyjen aikaansaamiseksi voidaan ryhtyä tämän lain mukaiseen
varhaiseen tai perusmuotoiseen saneerausmenettelyyn. Menettelyssä voidaan tuomioistuimen vahvistamalla
saneerausohjelmalla määrätä velallisen toimintaa, varallisuutta ja velkoja koskevista toimenpiteistä siten kuin
tässä laissa säädetään. (25.5.2022/386)
L:lla 386/2022  muutettu 1 momentti tulee voimaan 1.7.2022. Aiempi sanamuoto kuuluu:
Taloudellisissa vaikeuksissa olevan velallisen jatkamiskelpoisen yritystoiminnan tervehdyttämiseksi taikka
sen edellytysten turvaamiseksi ja velkajärjestelyjen aikaansaamiseksi voidaan ryhtyä tämän lain mukaiseen
saneerausmenettelyyn. Menettelyssä voidaan tuomioistuimen vahvistamalla saneerausohjelmalla määrätä
velallisen toimintaa, varallisuutta ja velkoja koskevista toimenpiteistä siten kuin tässä laissa säädetään.
(2.3.2007/247)
Tämän lain säännöksiä sovelletaan sen estämättä, mitä muualla laissa säädetään velkojan oikeudesta
maksuun, velan perimistoimiin tai toimiin velan maksun turvaamiseksi.
Jos asiassa on maksukyvyttömyysmenettelyistä annetussa Euroopan parlamentin ja neuvoston asetuksessa
(EU) 2015/848 tarkoitettu liittymä toiseen jäsenvaltioon, johon asetusta sovelletaan, tämän lain sijasta
sovelletaan, mitä asetuksessa säädetään. (16.6.2017/365)
2 § (19.12.2014/1211)
Soveltamisala
Saneerausmenettelyn kohteena voi olla yksityinen elinkeinonharjoittaja, avoin yhtiö, kommandiittiyhtiö,
osakeyhtiö, osuuskunta, asunto-osakeyhtiö tai taloudellista toimintaa harjoittava yhdistys tai säätiö.
Elinkeinonharjoittajalla tarkoitetaan tässä laissa myös ammatin taikka maatilatalouden tai kalastuksen
harjoittajaa. (24.4.2015/490)
Saneerausmenettelyn kohteena ei voi olla:
1) luottolaitostoiminnasta annetussa laissa (610/2014)  tarkoitettu luottolaitos;
2) vakuutus- tai eläkelaitos;
3) selvitystilassa oleva yhtiö, osuuskunta tai säätiö;
4) luottolaitosten ja sijoituspalveluyritysten kriisinratkaisusta annetun lain (1194/2014)  mukaisesti
kriisihallintoon asetettu laitos.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 2/48(24.4.2015/490)
3 momentti on kumottu L:lla 26.3.2021/242 .
3 §
Määritelmiä
Tässä laissa tarkoitetaan:
1) hakemuksen vir eilletulolla  sitä päivää, jona hakemus saneerausmenettelyn aloittamisesta on tullut vireille;
2) menettelyn alkamisella  sitä ajankohtaa, jona tuomioistuin on tehnyt päätöksen saneerausmenettelyn
aloittamisesta;
3) maksukyvyttömyydellä  sitä, että velallinen muuten kuin tilapäisesti on kykenemätön maksamaan velkojaan
niiden erääntyessä;
4) uhkaavalla maksukyvyttömyydellä  sitä, että velallinen on vaarassa tulla maksukyvyttömäksi;
5) saneerausvelalla  kaikkia velallisen velkoja, jotka ovat syntyneet ennen hakemuksen vireilletuloa, mukaan
luettuina vakuusvelat sekä velat, joiden peruste tai määrä on ehdollinen tai riitainen taikka muusta syystä
epäselvä; saneerausvelkana ei kuitenkaan pidetä velallisen perustaman eläkesäätiön vastuuvajausta;
6) esinevakuusoikeudella  omistuksenpidätystä ja muuta omistukseen perustuvaa vakuutta, panttioikeutta
irtaimeen tai kiinteään omaisuuteen sekä takaisinotto-oikeutta ja kohteeseensa etuoikeuden tuottavaa
pidätysoikeutta;
7) vakuusvelalla  sellaista saneerausvelkaa, jonka vakuudeksi velkojalla on kolmansiin nähden tehokas
esinevakuusoikeus velalliselle kuuluvaan tai velallisen hallinnassa olevaan omaisuuteen, siltä osin kuin
vakuuden arvo menettelyn alkaessa olisi riittänyt kattamaan velkojan saatavan määrän
rahaksimuuttokustannusten ja paremmalla etuoikeudella suoritettavien saatavien vähentämisen jälkeen;
8) vakuusvelkojalla  vakuusvelan velkojaa;
9) viimesijaisella velalla  sellaista velkaa, jolle saa kertyä suoritusta vasta muiden velkojen jälkeen.
(2.3.2007/247)
2 momentti on kumottu L:lla 2.3.2007/247 .
Jos velallisen omaisuutta on menettelyn alkaessa vakuutena kolmannen henkilön velasta, tästä aiheutuvaan
vastuuseen sovelletaan vastaavasti, mitä velallisen vakuusvelasta säädetään.
Nykyarvon turvaava korko määrätään tarkoitukseen soveltuvan indeksin mukaan niin, että kultakin
vuosineljännekseltä suoritettava korko vastaa viimeistä edelliseltä vuosineljännekseltä todettua indeksin
muutosta vuotuiseksi koroksi muunnettuna.
4 §
Henkilökohtaisessa vastuussa olevan asema
Sovellettaessa tämän lain säännöksiä velalliseen rinnastetaan se, joka on lain nojalla henkilökohtaisessa
vastuussa velallisen sitoumuksista. Tämä ei kuitenkaan vaikuta tällaisen henkilön oikeuksiin ja
velvollisuuksiin siltä osin kuin ne eivät liity menettelyn kohteena olevaan toimintaan.
Saneerausohjelmaan sisältyvät velkajärjestelyt ovat voimassa myös velallisen sitoumuksista
henkilökohtaisessa vastuussa olevan hyväksi.
1 a luku (25.5.2022/386)
Varhaisen saneerausmenettelyn aloittaminen, keskeyttäminen ja jatkaminen
4 a § (25.5.2022/386)
Vireillepanoon oikeutettu varhaisessa saneerausmenettelyssä
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 3/48Hakemuksen varhaisen saneerausmenettelyn aloittamisesta voi tehdä velallinen.
L:lla 386/2022  lisätty 4 a § tulee voimaan 1.7.2022.
4 b § (25.5.2022/386)
Varhaisen saneerausmenettelyn aloittamisen edellytykset
Varhainen saneerausmenettely voidaan aloittaa, jos velallista uhkaa maksukyvyttömyys.
L:lla 386/2022  lisätty 4 b § tulee voimaan 1.7.2022.
4 c § (25.5.2022/386)
Esteet ja keskeyttämisperusteet varhaisessa saneerausmenettelyssä
Varhaista saneerausmenettelyä ei voida aloittaa, jos:
1) velallinen on maksukyvytön;
2) on todennäköistä, että velallisen varat eivät riitä saneerausmenettelystä aiheutuvien kustannusten
kattamiseen eikä kukaan muu ole sitoutunut vastaamaan näistä kustannuksista;
3) on todennäköistä, että velallinen ei kykene maksamaan menettelyn alkamisen jälkeen syntyviä velkoja; tai
4) velallisen kirjanpito on olennaisesti puutteellinen tai virheellinen, paitsi jos osoitetaan, että kirjanpito
voidaan vaikeuksitta saattaa asianmukaiseen ja luotettavaan tilaan.
Jos menettelyn aloittamisen jälkeen käy ilmi 1 momentissa tarkoitettu seikka, menettely voidaan 8 §:ssä
tarkoitetun selvittäjän taikka velkojan tai velallisen vaatimuksesta määrätä lakkaamaan. Edellä 1 momentin 1
kohdassa tarkoitettu maksukyvyttömyys ei kuitenkaan estä menettelyn jatkamista, jos on todennäköistä, että
yrityksen varallisuus tai olennainen osa siitä voidaan luovuttaa tämän lain mukaisessa järjestyksessä
toiminnallisena kokonaisuutena, tai jos menettelyä päätetään 4 d §:n nojalla jatkaa perusmuotoisena
saneerausmenettelynä.
L:lla 386/2022  lisätty 4 c § tulee voimaan 1.7.2022.
4 d § (25.5.2022/386)
Varhaisen saneerausmenettelyn jatkaminen perusmuotoisena saneerausmenettelynä
Tuomioistuin voi selvittäjän hakemuksesta päättää varhaisen saneerausmenettelyn jatkamisesta
perusmuotoisena saneerausmenettelynä, jos:
1) 6 §:n 2 kohdassa säädetyt edellytykset perusmuotoisen saneerausmenettelyn aloittamiselle täyttyvät;
2) velkoja tai velkojat, joiden saatavat edustavat vähintään viidennestä velallisen tunnetuista veloista, ovat
antaneet jatkamiseen hyväksyntänsä; ja
3) velallinen suostuu menettelyn jatkamiseen.
Ennen hakemuksen tekemistä tuomioistuimelle selvittäjän on varattava suurimmille velkojille tilaisuus tulla
kuulluksi hakemuksesta. Hakemukseen on liitettävä velallisen suostumus, velkojan tai velkojien kirjalliset
hyväksynnät menettelyn jatkamiseen ja muut velkojien antamat lausumat.
Kun tuomioistuimen päätös varhaisen saneerausmenettelyn jatkamisesta perusmuotoisena
saneerausmenettelynä on annettu, saneerausmenettelyyn sovelletaan, mitä perusmuotoisesta
saneerausmenettelystä ja sen alkamisen oikeusvaikutuksista säädetään.
L:lla 386/2022  lisätty 4 d § tulee voimaan 1.7.2022.
L:lla 386/2022  lisätty 1 a luku tulee voimaan 1.7.2022.
2 luku
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 4/48Perusmuotoisen saneerausmenettelyn aloittaminen ja keskeyttäminen (25.5.2022/386)
L:lla 386/2022  muutettu otsikko tulee voimaan 1.7.2022. Aiempi sanamuoto kuuluu: Saneerausmenettelyn
aloittaminen ja keskeyttäminen
5 § (25.5.2022/386)
Vireillepanoon oikeutetut perusmuotoisessa saneerausmenettelyssä
Hakemuksen perusmuotoisen saneerausmenettelyn aloittamisesta voi tehdä:
1) velallinen;
2) velkoja tai useampi velkoja yhdessä, ei kuitenkaan velkoja, jonka saatava on riitainen perusteeltaan tai
olennaiselta osin määrältään taikka muusta syystä epäselvä;
3) se, jolle velallisen maksukyvyttömyys muun seikan kuin osakkuuden vuoksi todennäköisesti tulisi
aiheuttamaan saamisoikeuteen perustuvia taloudellisia menetyksiä ( todennäköinen velkoja ).
L:lla 386/2022  muutettu 5 § tulee voimaan 1.7.2022. Aiempi sanamuoto kuuluu:
5 §
Vireillepanoon oikeutetut
Hakemuksen saneerausmenettelystä voi tehdä:
1) velallinen;
2) velkoja tai useampi velkoja yhdessä, ei kuitenkaan velkoja, jonka saatava on riitainen perusteeltaan tai
olennaiselta osin määrältään taikka muusta syystä epäselvä;
3) se, jolle velallisen maksukyvyttömyys muun seikan kuin osakkuuden vuoksi todennäköisesti tulisi
aiheuttamaan saamisoikeuteen perustuvia taloudellisia menetyksiä ( todennäköinen velkoja ).
6 § (25.5.2022/386)
Perusmuotoisen saneerausmenettelyn aloittamisen edellytykset
Perusmuotoinen saneerausmenettely voidaan aloittaa, jos:
1) vähintään kaksi velkojaa, joiden yhteenlasketut saatavat edustavat vähintään viidennestä velallisen
tunnetuista veloista ja jotka eivät ole takaisinsaannista konkurssipesään annetun lain (758/1991) 3 §:ssä
tarkoitettuja velallisen läheisiä, tekevät velallisen kanssa yhdessä hakemuksen tai ilmoittavat puoltavansa
velallisen hakemusta; tai
2) velallinen on maksukyvytön eikä siitä, mitä 7 §:n 1 momentin 1 kohdassa säädetään, johdu muuta.
L:lla 386/2022  muutettu 6 § tulee voimaan 1.7.2022. Aiempi sanamuoto kuuluu:
6 §
Edellytykset
Saneerausmenettely voidaan aloittaa, jos:
1) vähintään kaksi velkojaa, joiden yhteenlasketut saatavat edustavat vähintään viidennestä velallisen
tunnetuista veloista ja jotka eivät ole takaisinsaannista konkurssipesään annetun lain (758/1991) 3 §:ssä
tarkoitettuja velallisen läheisiä, tekevät velallisen kanssa yhdessä hakemuksen tai ilmoittavat puoltavansa
velallisen hakemusta; (2.3.2007/247)
2) velallista uhkaa maksukyvyttömyys; tai
3) velallinen on maksukyvytön eikä 7 §:n 1 momentin 1 kohdasta johdu muuta.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 5/48Uhkaavan maksukyvyttömyyden perusteella saneerausmenettely voidaan velkojan tai todennäköisen
velkojan hakemuksesta aloittaa vain, jos se on tarpeen hakijan huomattavan taloudellisen edun turvaamiseksi
tai sen vaarantumisen torjumiseksi.
7 § (25.5.2022/386)
Esteet ja keskeyttämisperusteet perusmuotoisessa saneerausmenettelyssä
Perusmuotoista saneerausmenettelyä ei voida aloittaa, jos:
1) velallinen on maksukyvytön ja on todennäköistä, että maksukyvyttömyyttä ei saneerausohjelman avulla
voida poistaa tai että sen uusiutumista ei voida torjua muuten kuin lyhytaikaisesti;
2) on todennäköistä, että velallisen varat eivät riitä saneerausmenettelystä aiheutuvien kustannusten
kattamiseen eikä kukaan muu ole sitoutunut vastaamaan näistä kustannuksista;
3) on todennäköistä, että velallinen ei kykene maksamaan menettelyn alkamisen jälkeen syntyviä velkoja;
4) on perusteltua syytä olettaa, että hakemuksen pääasiallisena tarkoituksena on velkojan perintätoimien
estäminen tai muu velkojan taikka velallisen oikeuden loukkaaminen;
5) on perusteltua syytä olettaa, että saneerausohjelman aikaansaamiselle tai vahvistamiselle ei ole
edellytyksiä; tai
6) velallisen kirjanpito on olennaisesti puutteellinen tai virheellinen, paitsi jos osoitetaan, että kirjanpito
voidaan vaikeuksitta saattaa asianmukaiseen ja luotettavaan tilaan.
Ellei erityisiä vastasyitä ole, saneerausmenettelyä ei voida myöskään aloittaa, jos:
1) velallisen tai jonkun velallisen puolesta toimineen syyksi on luettu saneerausmenettelyn kohteena olevassa
toiminnassa tehty rikoslain (39/1889) 39 luvun  1, 1 a, 2, 3 tai 6 §:ssä tarkoitettu velallisen rikos taikka
kirjanpitorikos tai törkeä kirjanpitorikos taikka hän on syytteessä tällaisesta rikoksesta tai on perusteltua
syytä epäillä hänen syyllistyneen tällaiseen rikokseen;
2) velallinen, velallisyhtiön henkilökohtaisesti vastuunalainen yhtiömies tai velallisyhteisön johtoon kuuluva
henkilö on saneerausmenettelyn kohteena olevassa toiminnassa rikkonut liiketoimintakiellon tai on
syytteessä tällaisesta rikoksesta taikka on perusteltua syytä epäillä hänen syyllistyneen tällaiseen rikokseen;
tai
3) velallinen, velallisyhtiön henkilökohtaisesti vastuunalainen yhtiömies tai velallisyhteisön johtoon kuuluva
henkilö on syyllistynyt tai on perusteltua syytä epäillä hänen syyllistyneen menettelyyn, jonka perusteella
hänet voitaisiin määrätä liiketoimintakieltoon.
Jos menettelyn aloittamisen jälkeen käy ilmi 1 tai 2 momentissa tarkoitettu seikka, menettely voidaan 8 §:ssä
tarkoitetun selvittäjän taikka velkojan tai velallisen vaatimuksesta määrätä lakkaamaan. Edellä 1 momentin 1
kohdassa tarkoitettu korjauskelvoton maksukyvyttömyys ei kuitenkaan estä menettelyn jatkamista, jos on
todennäköistä, että yrityksen varallisuus tai olennainen osa siitä voidaan luovuttaa tämän lain mukaisessa
järjestyksessä toiminnallisena kokonaisuutena.
L:lla 386/2022  muutettu 7 § tulee voimaan 1.7.2022. Aiempi sanamuoto kuuluu:
7 §
Esteet ja keskeyttämisperusteet
Saneerausmenettelyä ei voida aloittaa, jos:
1) velallinen on maksukyvytön ja on todennäköistä, että maksukyvyttömyyttä ei saneerausohjelman avulla
voida poistaa tai että sen uusiutumista ei voida torjua muuten kuin lyhytaikaisesti;
2) on todennäköistä, että velallisen varat eivät riitä saneerausmenettelystä aiheutuvien kustannusten
kattamiseen eikä kukaan muu ole sitoutunut vastaamaan näistä kustannuksista;
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 6/483) on todennäköistä, että velallinen ei kykene maksamaan menettelyn alkamisen jälkeen syntyviä velkoja;
4) on perusteltua syytä olettaa, että hakemuksen pääasiallisena tarkoituksena on velkojan perintätoimien
estäminen tai muu velkojan taikka velallisen oikeuden loukkaaminen;
5) on perusteltua syytä olettaa, että saneerausohjelman aikaansaamiselle tai vahvistamiselle ei ole
edellytyksiä; tai
6) velallisen kirjanpito on olennaisesti puutteellinen tai virheellinen, paitsi jos osoitetaan, että kirjanpito
voidaan vaikeuksitta saattaa asianmukaiseen ja luotettavaan tilaan.
Ellei erityisiä vastasyitä ole, saneerausmenettelyä ei voida myöskään aloittaa, jos:
1) velallisen tai jonkun velallisen puolesta toimineen syyksi on luettu saneerausmenettelyn kohteena olevassa
toiminnassa tehty rikoslain (39/1889) 39 luvun  1–3 tai 6 §:ssä tarkoitettu velallisen rikos taikka
kirjanpitorikos tai törkeä kirjanpitorikos taikka hän on syytteessä tällaisesta rikoksesta tai on perusteltua
syytä epäillä hänen syyllistyneen tällaiseen rikokseen;
2) velallinen, velallisyhtiön henkilökohtaisesti vastuunalainen yhtiömies tai velallisyhteisön johtoon kuuluva
henkilö on saneerausmenettelyn kohteena olevassa toiminnassa rikkonut liiketoimintakiellon tai on
syytteessä tällaisesta rikoksesta taikka on perusteltua syytä epäillä hänen syyllistyneen tällaiseen rikokseen;
tai
3) velallinen, velallisyhtiön henkilökohtaisesti vastuunalainen yhtiömies tai velallisyhteisön johtoon kuuluva
henkilö on syyllistynyt tai on perusteltua syytä epäillä hänen syyllistyneen menettelyyn, jonka perusteella
hänet voitaisiin määrätä liiketoimintakieltoon.
(2.3.2007/247)
Jos menettelyn aloittamisen jälkeen käy ilmi 1 tai 2 momentissa tarkoitettu seikka, menettely voidaan 8 §:ssä
tarkoitetun selvittäjän taikka velkojan tai velallisen vaatimuksesta määrätä lakkaamaan. T ilanne, jota
tarkoitetaan 1 momentin 1 kohdassa, ei kuitenkaan estä menettelyn jatkamista, jos on todennäköistä, että
yrityksen varallisuus tai olennainen osa siitä voidaan luovuttaa tämän lain mukaisessa järjestyksessä yhtenä
kokonaisuutena. (2.3.2007/247)
3 luku
Selvittäjä ja velkojatoimikunta sekä velallisen myötävaikutusvelvollisuus
8 §
Selvittäjä
Tuomioistuimen määräämän selvittäjän tehtävänä on menettelyn tarkoituksen toteuttamiseksi ja velkojien
edun valvomiseksi: (25.5.2022/386)
L:lla 386/2022  muutettu johdantokappale tulee voimaan 1.7.2022. Aiempi sanamuoto kuuluu:
Tuomioistuimen on määrättävä selvittäjä, jonka tehtävänä on menettelyn tarkoituksen toteuttamiseksi ja
velkojien edun valvomiseksi:
1) laatia selvitys velallisen varoista, veloista ja muista sitoumuksista sekä velallisen taloudelliseen asemaan
ja sen odotettavissa olevaan kehitykseen vaikuttavista seikoista;
2) seurata ja valvoa menettelyn kohteena olevaa velallisen toimintaa menettelyn aikana;
3) huolehtia tarpeellisessa laajuudessa velallisen ennen menettelyn alkamista harjoittaman toiminnan
tarkastuksesta;
4) vaatia tarvittaessa velallisen tekemien oikeustointen peräyttämistä 36 ja 37 §:n nojalla sekä käyttää 31 §:n
mukaisesti puhevaltaa velallisen lukuun;
5) huolehtia saneerausohjelmaehdotuksen laatimisesta;
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 7/486) suorittaa 10 luvussa säädetyt tehtävät;
7) päättää maksukyvyttömyysmenettelyistä annetun Euroopan parlamentin ja neuvoston asetuksen (EU)
2015/848 61–77 artiklassa tarkoitettuun ryhmäkoordinointimenettelyyn osallistumisesta.
(16.6.2017/365)
Väliaikaisen selvittäjän tehtävänä on seurata ja valvoa velallisen toimintaa sekä pyynnöstä antaa velkojille ja
tuomioistuimelle velallisen toimintaa koskevia tietoja, joilla voi olla merkitystä saneerausmenettelyn
aloittamista harkittaessa. (2.3.2007/247)
Selvittäjiä voidaan määrätä useampia kuin yksi, jos se on tarpeen tehtävien laajuuden tai niiden vaatiman
asiantuntemuksen vuoksi taikka eri velkojaryhmien asianmukaisen edunvalvonnan turvaamiseksi. Edellä 1
momentissa mainitut tehtävät voidaan myös tarpeen mukaan erottaa eri henkilöiden hoidettaviksi.
Selvittäjän on oltava rehelliseksi tunnettu täysi-ikäinen henkilö, joka ei ole konkurssissa ja jonka
toimintakelpoisuutta ei ole rajoitettu. Hänellä tulee olla tehtävän edellyttämä kyky , taito ja kokemus ja hänen
tulee olla muutoinkin tehtävään sopiva. Hän ei saa olla velalliseen eikä keneenkään velkojaan sellaisessa
suhteessa, joka voi olla omiaan vaarantamaan hänen riippumattomuuttaan velalliseen nähden tai hänen
tasapuolisuuttaan velkojiin nähden, ellei 83 §:n 4 momentista johdu muuta. Sen, joka on suostunut
selvittäjäksi, tulee ilmoittaa tuomioistuimelle kaikki ne seikat, jotka voivat olla omiaan vaarantamaan hänen
tasapuolisuuttaan ja riippumattomuuttaan selvittäjänä tai aiheuttamaan perusteltuja epäilyksiä hänen
tasapuolisuudestaan ja riippumattomuudestaan selvittäjänä. Lisäksi hänen tulee ilmoittaa tuomioistuimelle ne
seikat, joiden perusteella hänellä on edellä tarkoitettu tehtävän vaatima kyky , taito ja kokemus ja hän on
muutoinkin tehtävään sopiva. (25.5.2022/386)
L:lla 386/2022  muutettu 4 momentti tulee voimaan 1.7.2022. Aiempi sanamuoto kuuluu:
Selvittäjän on oltava rehelliseksi tunnettu täysi-ikäinen henkilö, joka ei ole konkurssissa ja jonka
toimintakelpoisuutta ei ole rajoitettu. Hänellä tulee olla tehtävän edellyttämä kyky , taito ja kokemus. Hän ei
saa olla velalliseen eikä keneenkään velkojaan sellaisessa suhteessa, joka voi olla omiaan vaarantamaan
hänen riippumattomuuttaan velalliseen nähden tai hänen tasapuolisuuttaan velkojiin nähden, ellei 83 §:n 4
momentista johdu muuta. Sen, joka on suostunut selvittäjäksi, tulee ilmoittaa tuomioistuimelle kaikki ne
seikat, jotka voivat olla omiaan vaarantamaan hänen tasapuolisuuttaan ja riippumattomuuttaan selvittäjänä
tai aiheuttamaan perusteltuja epäilyksiä hänen tasapuolisuudestaan ja riippumattomuudestaan selvittäjänä.
(2.3.2007/247)
Selvittäjän tehtävä kestää saneerausmenettelyn lakkaamiseen saakka ja sen jälkeenkin siinä laajuudessa kuin
on tarpeen menettelyn lakkaamiseen liittyvien tiedoksiantojen ja ilmoitusten tekemiseksi sekä 1 momentin 4
ja 5 kohdassa tarkoitettujen tehtävien loppuun saattamiseksi. Väliaikaisen selvittäjän tehtävä kestää siihen
saakka, kunnes päätös menettelyn aloittamisesta on tehty tai asian käsittely sitä ennen on päättynyt taikka
tuomioistuin toisin määrää. (2.3.2007/247)
Tuomioistuimen on annettava selvittäjälle todistus hänen määräämisestään tehtävään. (20.2.2004/133)
9 §
Selvittäjän oikeudet
Selvittäjällä on tehtäviensä suorittamiseksi oikeus päästä velallisen hallinnassa oleviin, yrityksen tarpeisiin
käytettäviin tiloihin sekä tutkia velallisen kirjanpitoa, yrityksen kirjeenvaihtoa ja muita liikeasiakirjoja ja -
tiedostoja. Selvittäjällä on salassapitosäännösten estämättä sama oikeus kuin velallisella saada tehtäväänsä
varten tietoja velallisen pankkitileistä, maksuliikenteestä, rahoitusta koskevista sopimuksista ja
sitoumuksista, velallisen varallisuudesta, verotuksesta ja muista velallisen taloudellista asemaa tai velallisen
harjoittamaa toimintaa koskevista seikoista.
Selvittäjällä on oikeus osallistua velallisyrityksen toimielinten kokouksiin ja käyttää niissä puhevaltaa.
Selvittäjälle on toimitettava kutsu tällaisiin kokouksiin.
Selvittäjällä on oikeus käyttää tehtäviensä suorittamisessa apunaan asiantuntijoita.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 8/4810 §
Velkojatoimikunta
Velkojien yhteiseksi edustajaksi tuomioistuimen on hakijan, selvittäjän tai velkojan vaatimuksesta asetettava
velkojatoimikunta, jollei sitä velkojien pienen lukumäärän tai muun syyn vuoksi ole pidettävä tarpeettomana.
Velkojatoimikunnassa on oltava vähintään kolme jäsentä. V elkojatoimikunnan kokoonpano on määrättävä
sellaiseksi, että eri velkojaryhmät, kuten vakuusvelkojat ja velkojat, joiden saatavilla on keskenään
samankaltainen peruste, tulevat siinä tasapuolisesti edustetuiksi. V elkojatoimikunnan kokoonpano voidaan
määrätä myös sellaiseksi, että siinä ovat edustettuina velallisen toiminnan kannalta keskeiset velkojat, jos
tämä on omiaan edistämään velkojatoimikunnan tehokasta toimintaa. (2.3.2007/247)
Velkojatoimikunnan tehtävänä on neuvoa antavana elimenä avustaa selvittäjää tälle kuuluvien tehtävien
hoidossa sekä velkojien lukuun valvoa selvittäjän toimintaa.
Velkojatoimikunnalla ja sen jäsenillä on tehtäviensä hoitamiseksi oikeus saada tarpeellisessa laajuudessa
selvittäjältä tietoja 9 §:n 1 momentissa tarkoitetuista seikoista.
Jos velallisen palveluksessa työsuhteen perusteella olevan henkilöstön määrä säännöllisesti on vähintään 50,
velallisen kotipaikan työvoima- ja elinkeinokeskuksella on oikeus nimetä velkojatoimikuntaan yksi
työvoima-asiain hallintoa edustava henkilö, joka saa osallistua toimikunnan työhön ilman äänivaltaa.
(6.11.1998/794)
11 § (2.3.2007/247)
Selvittäjän selontekovelvollisuus
Selvittäjän on annettava 8 §:n 1 momentin 1 kohdassa tarkoitettu selvitys tai tiivistelmä siitä viipymättä
tiedoksi velkojatoimikunnalle, suurimmille velkojille ja pyynnöstä muillekin velkojille sekä velalliselle ja
konkurssiasiamiehelle. Selvittäjän on säännöllisesti ja aina, kun tarvetta ilmenee, tiedotettava seuranta-,
valvonta- ja tarkastustehtäväänsä liittyvistä toimistaan ja havainnoistaan velkojatoimikunnalle tai, jos
sellaista ei ole, velkojille sekä neuvoteltava näiden kanssa merkittävistä päätöksistä ennen niiden tekemistä.
Jos selvittäjän tietoon tulee, että velallinen on olennaisesti laiminlyönyt maksaa saneerausvelkoihin
kuulumattomia velkojaan, selvittäjän on tiedotettava myös tästä.
Velallisen tai velkojan pyynnöstä selvittäjän on selvitettävä palkkiovaatimuksensa perusteita sekä esitettävä
arvionsa saneerausmenettelyn kokonaiskustannuksista. Jos arvion perusteena olleet seikat muuttuvat
myöhemmin olennaisesti, selvittäjän on esitettävä velalliselle ja velkojille uusi arvio.
12 §
Selvittäjän ja velkojatoimikunnan jäsenen esteellisyys
Selvittäjä tai velkojatoimikunnan jäsen ei saa osallistua hänen ja velallisen välistä sopimusta koskevan asian
käsittelyyn. Hän ei myöskään saa ottaa osaa velallisen ja kolmannen henkilön välistä sopimusta koskevan
asian käsittelyyn, jos hänellä on siitä odotettavissa olennaista etua, joka saattaa olla ristiriidassa velallisen tai
jonkun velkojan etujen kanssa.
13 §
Velallisen tietojenanto- ja myötävaikutusvelvollisuus
Velallinen on velvollinen antamaan tuomioistuimelle, selvittäjälle ja velkojatoimikunnalle näiden vaatimat
tiedot seikoista, joilla saattaa olla merkitystä saneerausmenettelyn ja saneerausohjelman kannalta.
Velallinen on velvollinen myötävaikuttamaan siihen, että selvittäjä ja velkojatoimikunta voivat
asianmukaisesti hoitaa tehtävänsä ja että saneerausmenettely voidaan asianmukaisesti saattaa päätökseen.
Kun velallinen on yhteisö, on sen hallituksen jäsenen, toimitusjohtajan ja yhteisön sitoumuksista
henkilökohtaisesti vastuussa olevan täytettävä tässä pykälässä tarkoitetut velvollisuudet. V elallisen
palveluksessa olevan henkilön on täytettävä mainitut velvollisuudet sikäli kuin ne liittyvät hänen
työtehtäviinsä.
14 § (10.8.2018/607)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 9/48Salassapitovelvollisuus
Selvittäjä, velkojatoimikunnan jäsen tai velkoja, näiden palveluksessa oleva henkilö taikka näiden käyttämä
avustaja tai asiantuntija ei saa luvatta ilmaista eikä käyttää yksityiseksi hyödykseen velallisen taloudellista
asemaa, liikesuhteita taikka liikesalaisuutta koskevia seikkoja, jotka hän on menettelyn yhteydessä saanut
tietoonsa.
3 a luku (25.5.2022/386)
Varhaisen saneerausmenettelyn oikeusvaikutukset
14 a § (25.5.2022/386)
Kieltojen määrääminen
Päättäessään varhaisen saneerausmenettelyn aloittamisesta tuomioistuimen tulee päättää 17 §:ssä tarkoitetun
maksu- ja vakuudenasettamiskiellon, 19 §:ssä tarkoitetun perintäkiellon, 21 §:ssä tarkoitetun ulosmittauksen
sekä muiden täytäntöönpanotoimenpiteiden kiellon ja 23 §:ssä tarkoitetun turvaamistoimenpiteiden kiellon
määräämisestä. Kiellot on määrättävä, jollei ole todennäköistä, että ne eivät ole tarpeen. Kiellot on jätettävä
määräämättä, jos velallinen hakemuksessaan näin pyytää.
L:lla 386/2022  lisätty 14 a § tulee voimaan 1.7.2022.
14 b § (25.5.2022/386)
Oikeusvaikutusten alkamisajankohta
Mitä 17 §:ssä säädetään maksu- ja vakuudenasettamiskiellosta, 19 §:ssä perintäkiellosta, 21 §:ssä
ulosmittauksen sekä muiden täytäntöönpanotoimenpiteiden kiellosta ja 23 §:ssä turvaamistoimenpiteiden
kiellosta, sovelletaan varhaisessa saneerausmenettelyssä siitä hetkestä, kun kiellot on määrätty .
L:lla 386/2022  lisätty 14 b § tulee voimaan 1.7.2022.
14 c § (25.5.2022/386)
Poikkeukset maksukieltoon varhaisessa saneerausmenettelyssä
Vakuusvelkojalla on 17 §:ssä säädetyn kiellon estämättä oikeus saada maksu velan ehtojen mukaisista,
hakemuksen vireilletulon jälkeen erääntyvistä koroista ja muista luottokustannuksista. V elkoja ei voi saattaa
voimaan ehtoa luottokustannusten ennenaikaisesta maksamisesta.
Jäljempänä 17 §:ssä säädetyn kiellon estämättä:
1) on maksettava työntekijöiden palkat ja työstä aiheutuneiden kustannusten korvaukset, paitsi jos selvittäjä
ilmoittaa pitävänsä tällaisen velan perustetta tai määrää riitaisena;
2) on maksettava ennen hakemuksen vireilletuloa ansaittuun vuosilomaan perustuvat työntekijöiden
lomapalkat ja -korvaukset;
3) on maksettava työnantajan huoltokonttoritoimintaan perustuvasta työntekijän saatavasta määrä, joka
vastaa työsuhteesta johtuneesta palkasta tai eläkkeestä erotettuja varoja;
4) on maksettava ennen hakemuksen vireilletuloa kertyneet ammatilliset lisäeläkkeet;
5) on maksettava velallisen lapselle suoritettava elatusapu siltä osin kuin elatusavulla olisi ollut etuoikeus
hakemuksen vireille tullessa toimitetussa ulosmittauksessa;
6) voidaan selvittäjän päätöksellä suorittaa maksu velkojille, joiden saatavat ovat määrältään vähäisiä, jos se
menettelyn kannalta on tarkoituksenmukaista, sekä käyttää velallisen saatava saneerausvelan kuittaukseen,
jos velkojalla olisi kuittaukseen vastaava oikeus;
7) voidaan, jollei selvittäjä toisin päätä, jatkaa pankissa olevan luotollisen maksuliikennetilin tilisuhdetta ja
velalliselle tulevien maksujen ohjaamista tällaiselle tilille sekä lukea tilille kertyvät suoritukset pankin tiliin
liittyvän luottosaatavan lyhennykseksi;
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 10/488) on maksettava velallisen perustamalta eläkesäätiöltä otetun lainan lyhennykset ja korot siltä osin kuin se
on välttämätöntä säätiön maksuvalmiuden turvaamiseksi;
9) voidaan selvittäjän päätöksellä enintään kolmen viikon ajan saneerausmenettelyn alkamisesta jatkaa
konsernitilijärjestelyn kautta maksujen suorittamista samaan konserniin kuuluvalle yhtiölle konsernin
tavanomaisen maksukäytännön mukaisesti, jos maksujen suorittaminen on välttämätöntä
saneerausmenettelyn jatkamisen edellyttämän velallisen käyttöpääoman turvaamiseksi.
L:lla 386/2022  lisätty 14 c § tulee voimaan 1.7.2022.
14 d § (25.5.2022/386)
Kieltojen kesto
Maksu- ja vakuudenasettamiskielto, perintäkielto ja ulosmittauksen sekä muiden
täytäntöönpanotoimenpiteiden kielto ja turvaamistoimenpiteiden kielto ovat voimassa kolme kuukautta
kiellon määräämisestä.
Tuomioistuin voi velallisen, velkojan tai selvittäjän pyynnöstä jatkaa 1 momentissa tarkoitettua määräaikaa,
jos tämä on perusteltua ottaen huomioon erityisesti saneerausmenettelyn edistyminen. Kiellot eivät
kuitenkaan voi olla voimassa yli 12 kuukautta.
Tuomioistuin voi määrätä kieltojen voimassaolon päättymään velkojan, velallisen tai selvittäjän
hakemuksesta, jos ilmenee, ettei saneerausohjelman aikaansaamiselle tai vahvistamiselle ole edellytyksiä.
Tällaisen hakemuksen käsittelyssä on noudatettava, mitä 78 §:n 1 momentissa säädetään menettelyn
keskeyttämistä koskevan vaatimuksen käsittelystä.
L:lla 386/2022  lisätty 14 d § tulee voimaan 1.7.2022.
14 e § (25.5.2022/386)
Velallisen sitoumukset varhaisessa saneerausmenettelyssä
Varhaisen saneerausmenettelyn alkaminen ei vaikuta velallisen jo tekemiin sitoumuksiin, ellei jäljempänä
toisin säädetä.
Velallisen tekemä sitoumus, jonka nojalla velkoja tai muu velallisen sopimuskumppani saa irtisanoa tai
purkaa sopimuksen taikka muuttaa yksipuolisesti sopimusehtoa sillä perusteella, että yrityssaneerausta on
haettu tai yrityssaneerausmenettely on aloitettu, on pätemätön. Sama koskee tällaiseen sitoumukseen
vaikutuksiltaan rinnastettavaa sitoumusta, järjestelyä tai muuta toimenpidettä.
Edellä 14 a §:ssä tarkoitettujen kieltojen määrääminen keskeyttää viivästyskoron kertymisen
saneerausvelalle kieltojen voimassaolon ajaksi. Sama koskee muunlaisia maksuviivästyksen seuraamuksia,
jotka riippuvat viivästyksen kestosta.
Hakemuksen vireilletulon jälkeen syntyvistä veloista säädetään 32 §:ssä ja maksun takaisinsaannin johdosta
uudelleen syntyvästä velasta 38 §:ssä.
L:lla 386/2022  lisätty 14 e § tulee voimaan 1.7.2022.
14 f § (25.5.2022/386)
Väliaikainen kielto varhaisessa saneerausmenettelyssä
Jäljempänä 22 §:ssä tarkoitettu väliaikainen kielto voidaan määrätä jo ennen varhaisen saneerausmenettelyn
alkamista, jos se on tarpeen.
Väliaikainen kielto voi olla voimassa enintään kolme kuukautta. Kun väliaikainen kielto on määrätty , 14 d
§:n 2 momentissa tarkoitettu 12 kuukauden enimmäiskesto lasketaan väliaikaisen kiellon määräämisestä.
L:lla 386/2022  lisätty 14 f § tulee voimaan 1.7.2022.
14 g § (25.5.2022/386)
Varhaisen saneerausmenettelyn suhde konkurssiin
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 11/48Mitä 24 §:n 1–3 momentissa säädetään, sovelletaan myös varhaisessa saneerausmenettelyssä.
Kun tuomioistuin on määrännyt perintäkiellon tai ulosmittauksen sekä muiden täytäntöönpanotoimenpiteiden
kiellon, velallinen voidaan velkojan hakemuksesta asettaa konkurssiin vain, jos velallinen osoittautuu
maksukyvyttömäksi ja on todennäköistä, että maksukyvyttömyyttä ei saneerausohjelman avulla voida poistaa
tai että sen uusiutumista ei voida torjua muuten kuin lyhytaikaisesti taikka jos konkurssihakemus perustuu
saneeraushakemuksen vireilletulon jälkeen syntyneen velan maksun laiminlyöntiin. T uomioistuimen on
kuultava selvittäjää ennen hakemuksen ratkaisemista.
Konkurssiin asettamista voidaan velallisen tai velkojan vaatimuksesta lykätä enintään kuukaudella, jos
lykkäämistä voidaan pitää velkojien yleisen edun mukaisena. L ykkäämistä koskevaan päätökseen ei saa
hakea muutosta. Jos velallinen asetetaan konkurssiin, määrätyt kiellot ja saneerausmenettely lakkaavat.
L:lla 386/2022  lisätty 14 g § tulee voimaan 1.7.2022.
14 h § (25.5.2022/386)
Muut oikeusvaikutukset ja niihin liittyvät säännökset
Mitä 16, 20 ja 25–27 §:ssä säädetään, sovelletaan myös varhaisessa saneerausmenettelyssä.
L:lla 386/2022  lisätty 14 h § tulee voimaan 1.7.2022.
14 i § (25.5.2022/386)
Oikeusvaikutusten voimassaolo varhaisessa saneerausmenettelyssä
Mitä 28 §:ssä säädetään, sovelletaan myös varhaisessa saneerausmenettelyssä. Tämän lain 14 a §:n nojalla
määrättyjen kieltojen osalta sovelletaan tämän pykälän 2–4 momenttia.
Jos varhaisen saneerausmenettelyn aloittamisesta tehtyyn päätökseen haetaan muutosta, 14 a §:n nojalla
määrätyt kiellot pysyvät tästä huolimatta voimassa. Kiellot lakkaavat, jos päätös menettelyn aloittamisesta
lainvoimaisesti kumotaan tai tuomioistuin, jossa asia on muutoksenhaun vuoksi vireillä, niin määrää.
Tämän lain 14 a §:n nojalla määrättyjen kieltojen voimassaolo jatkuu, kunnes saneerausohjelma
vahvistetaan, jollei 14 d §:stä muuta johdu. Jos saneerausmenettely lakkaa ilman saneerausohjelman
vahvistamista, kiellot lakkaavat, kun tuomioistuimen päätös velallisen asettamisesta konkurssiin tai
menettelyn lakkaamisesta on annettu. Jos velallinen menettelyn alettua asetetaan selvitystilaan, kiellot
lakkaavat selvitystilan alkaessa.
Jos saneerausmenettely lakkaa ilman saneerausohjelman vahvistamista muusta syystä kuin velallisen
konkurssin vuoksi, 21 §:n nojalla estynyttä tai keskeytynyttä täytäntöönpanoa tai virka-apua voidaan
saneerausmenettelyn oikeusvaikutusten lakattua jatkaa aikaisemman täytäntöönpano- tai virka-
apuhakemuksen perusteella. Samoin voidaan menetellä, jos 21 §:ssä tarkoitettu kielto päättyy 14 d §:n
mukaisesti.
L:lla 386/2022  lisätty 14 i § tulee voimaan 1.7.2022.
L:lla 386/2022  lisätty 3 a luku tulee voimaan 1.7.2022.
4 luku
Perusmuotoisen saneerausmenettelyn alkamisen oikeusvaikutukset (25.5.2022/386)
L:lla 386/2022  muutettu otsikko tulee voimaan 1.7.2022. Aiempi sanamuoto kuuluu: Saneerausmenettelyn
alkamisen oikeusvaikutukset
15 § (25.5.2022/386)
Velallisen sitoumukset
Saneerausmenettelyn alkaminen ei vaikuta velallisen jo tekemiin sitoumuksiin, ellei jäljempänä toisin
säädetä.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 12/48Velallisen tekemä sitoumus, jonka nojalla velkoja tai muu velallisen sopimuskumppani saa irtisanoa tai
purkaa sopimuksen taikka muuttaa yksipuolisesti sopimusehtoa sillä perusteella, että yrityssaneerausta on
haettu tai yrityssaneerausmenettely on aloitettu, on pätemätön. Sama koskee tällaiseen sitoumukseen
vaikutuksiltaan rinnastettavaa sitoumusta, järjestelyä tai muuta toimenpidettä.
Menettelyn alkaminen keskeyttää viivästyskoron kertymisen saneerausvelalle. Sama koskee muunlaisia
maksuviivästyksen seuraamuksia, jotka riippuvat viivästyksen kestosta.
Hakemuksen vireilletulon jälkeen syntyvistä veloista säädetään 32 §:ssä ja maksun takaisinsaannin johdosta
uudelleen syntyvästä velasta 38 §:ssä.
L:lla 386/2022  muutettu 15 § tulee voimaan 1.7.2022. Aiempi sanamuoto kuuluu:
15 §
Velallisen sitoumukset
Saneerausmenettelyn alkaminen ei vaikuta velallisen jo tekemiin sitoumuksiin, ellei jäljempänä toisin
säädetä.
Menettelyn alkaminen keskeyttää viivästyskoron kertymisen saneerausvelalle. Sama koskee muunlaisia
maksuviivästyksen seuraamuksia, jotka riippuvat viivästyksen kestosta.
Hakemuksen vireilletulon jälkeen syntyvistä veloista säädetään 32 §:ssä ja maksun takaisinsaannin johdosta
uudelleen syntyvästä velasta 38 §:ssä. (2.3.2007/247)
16 §
Välivaiheen aikana tehtyjen oikeustointen peräytyminen
Saneerausmenettelyä koskevan hakemuksen vireilletulon ja menettelyn alkamisen välisenä aikana tehdyt
oikeustoimet voidaan peräyttää siten kuin 6 luvussa säädetään.
Velkajärjestelyssä voidaan jättää huomiotta 1 momentissa tarkoitettuna aikana velallisen vahingoksi tehty
muutos velan maksuaikatauluun.
17 §
Maksu- ja vakuudenasettamiskielto
Menettelyn alettua velallinen ei saa maksaa saneerausvelkaa eikä asettaa siitä vakuutta.
Vastoin 1 momentissa säädettyä kieltoa suoritettu maksu on palautettava. V ekselin tai shekin maksun
palauttamisvelvollisuuteen sovelletaan kuitenkin vastaavasti, mitä takaisinsaannista konkurssipesään annetun
lain (758/91) 1 1 ja 21 §:ssä  säädetään. Jos velkoja on maksun vuoksi palauttanut kolmannen asettaman
vakuuden tai jos velasta oli takaus, maksun palauttamiseen sovelletaan vastaavasti, mitä mainitun lain 19 ja
21 §:ssä säädetään, kuitenkin niin, että mitä 19 §:ssä säädetään velallisen maksukyvyttömyydestä, koskee
saneerausmenettelyn alkamista.
Vastoin 1 momentissa säädettyä kieltoa tehty panttaus tai muu vakuuden asettamistoimi on tehoton, jollei
juoksevia velkakirjoja tai muita arvopapereita taikka arvo-osuuksia koskevista säännöksistä johdu muuta.
Menettelyn alettua tehty , velallisen omaisuutta koskeva kiinnityshakemus ei tuota etuoikeutta saneerausvelan
hyväksi.
18 §
Poikkeukset maksukieltoon
Vakuusvelkojalla on 17 §:ssä säädetyn kiellon estämättä oikeus saada maksu velan ehtojen mukaisista,
hakemuksen vireilletulon jälkeen erääntyvistä koroista ja muista luottokustannuksista. V elkoja ei voi saattaa
voimaan ehtoa luottokustannusten ennenaikaisesta maksamisesta. (2.3.2007/247)
Edellä 17 §:ssä säädetyn kiellon estämättä:
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 13/481) on maksettava työntekijöiden palkat ja työstä aiheutuneiden kustannusten korvaukset hakemuksen
vireilletuloa edeltäneiltä kolmelta kuukaudelta, paitsi jos selvittäjä ilmoittaa pitävänsä tällaisen velan
perustetta tai määrää riitaisena; (2.3.2007/247)
2) on maksettava ennen hakemuksen vireilletuloa ansaittuun vuosilomaan perustuvat työntekijöiden
lomapalkat ja -korvaukset; (25.5.2022/386)
L:lla 386/2022  muutettu 2 kohta tulee voimaan 1.7.2022. Aiempi sanamuoto kuuluu:
2) on maksettava ennen hakemuksen vireilletuloa kertyneet työntekijöiden lomapalkat ja -korvaukset;
(2.3.2007/247)
2 a) on maksettava työnantajan huoltokonttoritoimintaan perustuvasta työntekijän saatavasta määrä, joka
vastaa hakemuksen vireilletuloa edeltäneen kolmen kuukauden aikana työsuhteesta johtuneesta palkasta tai
eläkkeestä erotettuja varoja; (2.3.2007/247)
3) on maksettava velallisen lapselle suoritettava elatusapu siltä osin kuin elatusavulla olisi ollut etuoikeus
hakemuksen vireille tullessa toimitetussa ulosmittauksessa; (2.3.2007/247)
4) voidaan selvittäjän päätöksellä suorittaa maksu velkojille, joiden saatavat ovat määrältään vähäisiä, jos se
menettelyn kannalta on tarkoituksenmukaista, sekä käyttää velallisen saatava saneerausvelan kuittaukseen,
jos velkojalla olisi kuittaukseen vastaava oikeus; (2.3.2007/247)
5) voidaan, jollei selvittäjä toisin päätä, jatkaa pankissa olevan luotollisen maksuliikennetilin tilisuhdetta ja
velalliselle tulevien maksujen ohjaamista tällaiselle tilille sekä lukea tilille kertyvät suoritukset pankin tiliin
liittyvän luottosaatavan lyhennykseksi;
6) on maksettava velallisen perustamalta eläkesäätiöltä otetun lainan lyhennykset ja korot siltä osin kuin se
on välttämätöntä säätiön maksuvalmiuden turvaamiseksi; (25.5.2022/386)
L:lla 386/2022  muutettu 6 kohta tulee voimaan 1.7.2022. Aiempi sanamuoto kuuluu:
6) on maksettava velallisen perustamalta eläkesäätiöltä otetun lainan lyhennykset ja korot sikäli kuin se on
välttämätöntä säätiön maksuvalmiuden turvaamiseksi.
7) voidaan selvittäjän päätöksellä enintään kolmen viikon ajan saneerausmenettelyn alkamisesta jatkaa
konsernitilijärjestelyn kautta maksujen suorittamista samaan konserniin kuuluvalle yhtiölle konsernin
tavanomaisen maksukäytännön mukaisesti, jos maksujen suorittaminen on välttämätöntä
saneerausmenettelyn jatkamisen edellyttämän velallisen käyttöpääoman turvaamiseksi. (25.5.2022/386)
L:lla 386/2022  lisätty 7 kohta tulee voimaan 1.7.2022.
19 §
Perintäkielto
Menettelyn alettua velalliseen ei saa kohdistaa toimenpiteitä maksukiellon piiriin kuuluvan saneerausvelan
perimiseksi tai sen suorittamisen turvaamiseksi. Jo aloitettuja toimenpiteitä ei saa jatkaa. V elalliseen ei
tällaisen velan osalta myöskään saa kohdistaa maksuviivästyksen seuraamuksia. Tässä säädetyn kiellon
piiriin kuuluvat muun muassa seuraavat toimenpiteet:
1) esinevakuusoikeuteen perustuvien rahaksimuutto- tai takaisinotto-oikeuksien käyttäminen ja muu
vakuuden hyödyntäminen maksun saamiseksi;
2) velan irtisanominen ja velan perustana olevan sopimuksen irtisanominen tai purkaminen
maksuviivästyksen vuoksi, lukuun ottamatta tililuottoa tai muuta jatkuvaa luottoa koskevan sopimuksen
irtisanomista tai purkamista uuden velan epäämiseksi;
3) luottolaitoksen tekemä saatavansa kuittaus varoilla, jotka velallisella on perintäkiellon alkaessa tai sen
jälkeen luottolaitoksessa olevalla tilillään tai jotka tuolloin ovat luottolaitoksessa siirrettävinä velallisen
tilille, jos tiliä voidaan tiliehtojen mukaan käyttää maksuliikenteen hoitamiseen; (2.3.2007/247)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 14/484) saneerausvelan maksun laiminlyöntiin perustuvan velalliselle haitallisen hallinnollisen päätöksen
tekeminen. (2.3.2007/247)
Kiellon vastainen toimi on tehoton. Jos vakuutena olevaa omaisuutta on kiellon vastaisesti luovutettu,
luovutuksensaaja voi kuitenkin saada vilpittömän mielen suojan sen mukaan kuin erikseen säädetään. Kielto
ei estä velkojaa panemasta vireille taikka jatkamasta oikeudenkäyntiä tai muuta menettelyä, jonka
tarkoituksena on oikeuden säilyttäminen tai täytäntöönpanoperusteen saaminen.
Velkojalla on saneerausmenettelyn aikana oikeus käyttää saatavaansa kuittaukseen velalliselle menettelyn
alkaessa olevaa velkaansa vastaan vastaavin perustein kuin konkurssissa. Kuittausilmoitus on tehtävä myös
selvittäjälle. Jos muun velkojan kuin vakuusvelkojan velka erääntyy maksettavaksi ennalta määrättynä
ajankohtana perintäkiellon alkamisen jälkeen, velkoja saa velalliselta olevan saatavansa määrää vastaavalta
osalta pidättäytyä maksusta saneerausvelalliselle velkasuhteen jatkuessa muuten entisin ehdoin, kunnes
kuittaus toteutetaan tai perintäkielto lakkaa. (2.3.2007/247)
Velallisen käyttöomaisuuteen kuuluva irtain esine, joka pantti- tai pidätysoikeuden nojalla on velkojan
hallinnassa, on selvittäjän vaatimuksesta palautettava velallisen hallintaan, jos se on toiminnan jatkamisen
kannalta tarpeellista. V elkojalla säilyy etuoikeus maksun saantiin omaisuuden arvosta sekä oikeus saada
omaisuuden hallinta palautettua 20 §:n 2 kohdassa tarkoitetuissa tapauksissa taikka jos saneerausmenettely
lakkaa ilman saneerausohjelman vahvistamista tai ohjelman mukainen velkajärjestely raukeaa. Omaisuutta ei
saa luovuttaa ilman velkojan suostumusta.
20 §
Poikkeuksen myöntäminen perintäkieltoon
Tuomioistuin voi vakuusvelkojan vaatimuksesta selvittäjää kuultuaan myöntää velkojalle luvan 19 §:n 1
momentin 1 kohdassa tarkoitettujen oikeuksien käyttämiseen, jos:
1) on ilmeistä, että vakuusoikeuden kohteena olevan omaisuuden säilyminen velallisella ei ole tarpeellista
saneerausjärjestelyjen kannalta taikka velallisen tai hänen perheenjäsenensä kohtuullisten asunto-olojen tai
elinkeinon turvaamiseksi; tai
2) vaatimuksen perusteena on 18 §:n 1 momentissa tai 33 §:n 1 momentissa tarkoitettujen suoritusten taikka
33 §:n 2 momentin mukaisen vakuuttamisvelvollisuuden laiminlyönti, joka ei ole merkitykseltään vähäinen.
21 §
Ulosmittauksen sekä muiden täytäntöönpanotoimenpiteiden kielto
Menettelyn alettua velallisen omaisuutta ei saa ulosmitata maksukiellon piiriin kuuluvasta saneerausvelasta.
Kiellon vastainen ulosmittaus on tehoton. Ulosmittaushakemuksen käsittely keskeytetään. Jos ulosmittaus on
jo toimitettu, täytäntöönpano on keskeytettävä ja ulosottomiehen on vaadittaessa luovutettava haltuun
ottamansa omaisuus ja mahdollisesti kertyneet rahavarat selvittäjälle. Jos ulosmitatun omaisuuden myynnistä
on julkaistu myynti-ilmoitus ennen menettelyn alkamista, tuomioistuin voi määrätä täytäntöönpanon
keskeytettäväksi ja myynnin peruutettavaksi, paitsi jos on ilmeistä, että kysymyksessä olevan omaisuuden
säilyminen velallisella ei ole 20 §:n 1 kohdassa tarkoitetulla tavalla tarpeellista. Täytäntöönpanoa hakeneella
velkojalla on oikeus saada velalliselta korvaus myynnin peruuttamisen vuoksi hyödyttömiksi tulleista
täytäntöönpanokuluista. (16.6.2017/365)
Menettelyn alettua ei saa panna täytäntöön päätöstä velallisen häätämisestä hallinnassaan olevasta
huoneistosta, jota pääasiallisesti käytetään menettelyn kohteena olevassa toiminnassa, jos häädön perusteena
on huoneistosta suoritettavan, ennen hakemuksen vireilletuloa erääntyneen vuokran tai muun vastikkeen
suorittamatta jättäminen. Sama koskee asunto-osakeyhtiölain (1599/2009)  nojalla tehtyä päätöstä mainittuun
tarkoitukseen käytettävän huoneiston ottamisesta yhtiön hallintaan. T uomioistuin voi kuitenkin velkojan
vaatimuksesta sallia täytäntöönpanon, jos sen estyminen olisi kohtuutonta ottaen huomioon toimenpiteet,
joihin velkoja on jo ryhtynyt huoneiston osalta. (22.12.2009/1613)
Menettelyn alettua ei saneerausvelan velkojalle saa antaa virka-apua osamaksukaupasta annetussa laissa
(91/66)  tarkoitettuun tavaran takaisinottoon tai tilitykseen. V ireilläoleva takaisinotto tai tilitys on
keskeytettävä.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 15/48Jos täytäntöönpanoviranomaiselle on ennen menettelyn alkamista asetettu muutoksenhaun vuoksi vakuus
ulosmittauksen tai muun täytäntöönpanon keskeyttämiseksi, vakuus on vaadittaessa palautettava selvittäjälle
tai, jos vakuus on sivullisen asettama, tälle.
22 §
Väliaikainen kielto
Tuomioistuin voi hakemuksen vireille tultua hakijan tai velallisen vaatimuksesta määrätä 17, 19 tai 21 §:ssä
tarkoitetun kiellon olemaan väliaikaisena voimassa jo ennen menettelyn alkamista, jos siihen harkitaan
olevan tarvetta. Määräys voidaan antaa velkojia ja velallista kuulematta, jos asian kiireellisyyden katsotaan
sitä vaativan.
Päätökseen, jolla on määrätty 1 momentissa tarkoitettu väliaikainen kielto, ei saa hakea erikseen muutosta.
Väliaikaisen selvittäjän määräämisestä säädetään 83 a §:ssä. (2.3.2007/247)
23 §
Turvaamistoimenpiteiden kielto
Menettelyn alettua velalliseen ei saa saneerausvelan perusteella kohdistaa viranomaisen päätökseen
perustuvaa turvaamistoimenpidettä muuten kuin 30 §:n nojalla. Ennen menettelyn alkamista määrätty
turvaamistoimenpide lakkaa menettelyn alkaessa, jollei tuomioistuin 30 §:n nojalla toisin määrää.
24 §
Suhde konkurssiin
Jos silloin, kun hakemus saneerausmenettelystä tehdään, on vireillä myös hakemus velallisen asettamisesta
konkurssiin, konkurssihakemusta ei saa ratkaista ennen kuin päätös saneerausmenettelyn aloittamisesta on
tehty . Samoin on meneteltävä, jos saneerausmenettelyä koskevan hakemuksen tultua vireille, mutta ennen
asian ratkaisemista, tehdään hakemus velallisen asettamisesta konkurssiin. Jos saneerausmenettely aloitetaan,
konkurssihakemus raukeaa saneerausohjelman tultua vahvistetuksi. Jos hakemus saneerausmenettelystä
hylätään tai saneerausmenettely määrätään lakkaamaan muutoin kuin ohjelman vahvistamisen johdosta, on
konkurssihakemuksen käsittelyä jatkettava. Muutoksenhaun varalta on säännökset 96 §:n 2 momentissa.
(2.3.2007/247)
Jos velallinen on hakenut tai ilmoittaa hakevansa muutosta päätökseen, jolla hakemus saneerausmenettelystä
on hylätty , 1 momentissa tarkoitettua tai myöhemmin vireille tullutta velallisen konkurssiin asettamista
koskevaa hakemusta käsittelevä tuomioistuin voi velallisen vaatimuksesta lykätä päätöksen antamista
konkurssiin asettamisesta siihen saakka, kunnes valitus on ratkaistu muutoksenhakutuomioistuimessa tai
asian käsittely muusta syystä lakkaa. Edellytyksenä on, että lykkäämiseen on erityisen painava syy ottaen
huomioon erityisesti ne perusteet, joihin velallinen on valituksessaan vedonnut tai joihin hän ilmoittaa
vetoavansa. L ykkäämistä koskevaan päätökseen ei saa hakea muutosta. Jos velallinen asetetaan konkurssiin,
tuomioistuin voi velallisen vaatimuksesta määrätä, että konkurssipesä ei saa myydä omaisuutta enempää kuin
on välttämätöntä tappioiden välttämiseksi tai konkurssipesän hallinnosta ja omaisuuden hoidosta aiheutuvien
kustannusten maksamiseksi ennen kuin saneerausmenettelyä koskeva päätös on lainvoimainen tai asiassa
toisin määrätään. (2.3.2007/247)
Saneerausmenettelyä koskeva hakemus, joka on tehty velallisen ollessa konkurssissa, on jätettävä tutkimatta.
Hakemus voidaan kuitenkin tutkia maksukyvyttömyysmenettelyistä annetun Euroopan parlamentin ja
neuvoston asetuksen (EU) 2015/848 51 artiklassa tarkoitetuissa tilanteissa. T uomioistuin voi päämenettelyn
selvittäjän vaatimuksesta määrätä, että ennen kuin tuomioistuin on ratkaissut hakemuksen, konkurssipesä ei
saa myydä omaisuutta enempää kuin on välttämätöntä tappioiden välttämiseksi tai konkurssipesän
hallinnosta ja omaisuuden hoidosta aiheutuvien kustannusten maksamiseksi. (16.6.2017/365)
Saneerausmenettelyn alettua velallinen voidaan velkojan hakemuksesta asettaa konkurssiin vain, jos
velallinen menettelyn alkaessa oli maksukyvytön ja olosuhteet ovat sellaiset kuin 7 §:n 1 momentin 1
kohdassa mainitaan tai jos konkurssihakemus perustuu saneeraushakemuksen vireilletulon jälkeen syntyneen
velan maksun laiminlyöntiin. Jälkimmäisessä tapauksessa tuomioistuimen on kuultava selvittäjää, ja
konkurssiin asettamista voidaan velallisen vaatimuksesta lykätä enintään kuukaudella, jos siihen on
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 16/48saneerausmenettelyn jatkamisen kannalta erityisen painava syy . Lykkäämistä koskevaan päätökseen ei saa
hakea muutosta. Jos velallinen asetetaan konkurssiin, saneerausmenettely lakkaa. (2.3.2007/247)
25 §
Velkojan oikeus periä saatava kolmannelta
Saneerausmenettelyn alkaminen ei estä saneerausvelan perimistä takaajalta taikka kolmannen henkilön
asettaman vakuuden arvosta eikä irtisanomasta tai muuten eräännyttämästä velkaa takaajan tai edellä
tarkoitetun vakuuden asettajan osalta, jos takaussitoumus on annettu tai vakuus asetettu liike- tai siihen
rinnastettavassa toiminnassa. Mitä edellä on sanottu takaajasta koskee myös kanssavelallista. Suorituksen
vaatiminen takaajalta ei edellytä velalliseen kohdistettua eräännyttämistointa. (6.11.1998/794)
Jos takaajana, kanssavelallisena tai vakuuden asettajana on muu kuin 1 momentissa tarkoitettu henkilö, 19–
22 §:n säännökset koskevat vastaavasti velan perimistä takaajalta, kanssavelalliselta tai vakuuden arvosta.
Sovellettaessa 20 §:ää on tällöin selvittäjän sijasta kuultava vakuuden asettajaa. (2.3.2007/247)
Takaajan, kanssavelallisen ja vakuuden asettajan asemasta velkajärjestelyssä säädetään 42 §:n 3 momentissa
ja 48 §:ssä.
26 §
Velallisen oikeus vakuusvelan ennenaikaiseen maksuun
Vakuusvelkaa koskeva sitoumus tai sopimus voidaan menettelyn alettua selvittäjän päätöksellä irtisanoa
velan ennenaikaiseksi maksamiseksi. Jäljellä olevasta luotonantajan saatavasta on tällöin vähennettävä se osa
luottokustannuksista, joka kohdistuu käyttämättä jäävään luottoaikaan. Luottosuhteen perustamisesta
aiheutuneista kuluista, jotka on erikseen mainittu sopimuksessa ja jotka eivät ole kohtuuttomat, ei vähennystä
kuitenkaan tehdä. Osamaksukaupasta annetussa laissa tarkoitettuun sopimukseen perustuva jäännösvelka
määrätään noudattaen, mitä sanotussa laissa säädetään tilityksestä.
Irtisanottu vakuusvelka voidaan 17 §:n estämättä selvittäjän päätöksellä maksaa ennenaikaisesti, jos se on
velallisen rahoitusjärjestelyjen kannalta tarkoituksenmukaista.
27 §
Eräiden sopimusten asema
Vuokra- tai vuokrausluottosopimus, jossa velallinen on vuokralleottajana, voidaan menettelyn alettua
velallisen puolelta irtisanoa 29 ja 30 §:n säännöksiä noudattaen päättymään kahden kuukauden kuluttua
irtisanomisesta sopimuksen kestoa tai irtisanomista koskevien ehtojen estämättä. Korvaus sopimuksen
ennenaikaisen päättymisen vuoksi käsittää omaisuuden hallinnan palauttamisesta aiheutuneet välttämättömät
kustannukset sekä kohtuullisen korvauksen muusta vahingosta, jonka vuokralleantaja osoittaa hänelle
aiheutuvan. V uokrausluottosopimuksen osalta noudatetaan lisäksi, mitä 26 §:ssä säädetään käyttämättä
jäävään luottoaikaan kohdistuvien luottokustannusten lukemisesta velallisen hyväksi. (6.11.1998/794)
Se, joka on ennen menettelyn alkamista tehdyllä sopimuksella sitoutunut suoritukseen velalliselle mutta
jonka suoritus on menettelyn alkaessa täyttämättä, on 17 §:n estämättä oikeutettu saamaan maksun
suorituksestaan, jos suoritusta voidaan pitää velallisen toiminnan kannalta tavanomaisena.
Jos joku on ennen menettelyn alkamista tehdyllä sopimuksella sitoutunut velalliselle muunlaiseen kuin 2
momentissa tarkoitettuun suoritusvelvollisuuteen ja jos velallinen ei menettelyn alkaessa ole täyttänyt
sopimukseen perustuvaa maksuvelvollisuuttaan, selvittäjän on vastapuolen pyynnöstä ilmoitettava, pysyykö
velallinen sopimuksessa. Jos vastaus on kielteinen tai sitä ei anneta kohtuullisessa ajassa, vastapuoli saa
purkaa sopimuksen.
Korvaus, joka 1 tai 3 momentissa tarkoitetuissa tapauksissa on suoritettava sopimuksen irtisanomisen tai
purkamisen vuoksi, on velallisen saneerausvelkaa ja otettava huomioon sen estämättä, mitä jäljempänä
säädetään saatavien ilmoittamisesta.
Oikeudesta työntekijän irtisanomiseen saneerausmenettelyn yhteydessä säädetään työsopimuslaissa (320/70) .
TyösopimusL 320/1970  on kumottu L:lla 55/2001 , ks. T yösopimusL 55/2001 7 luku 7 § .
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 17/4828 §
Oikeusvaikutusten voimassaolo
Jos saneerausmenettelyn aloittamisesta tehtyyn päätökseen haetaan muutosta, menettelyn aloittamisen
oikeusvaikutukset, mukaan lukien selvittäjän oikeudet ja velallisen määräysvallan rajoitukset, pysyvät tästä
huolimatta voimassa. Oikeusvaikutukset lakkaavat, jos päätös menettelyn aloittamisesta lainvoimaisesti
kumotaan tai tuomioistuin, jossa asia on muutoksenhaun vuoksi vireillä, niin määrää.
Menettelyn alkamisen oikeusvaikutukset jatkuvat, kunnes saneerausohjelma vahvistetaan. Jos
saneerausmenettely lakkaa ilman saneerausohjelman vahvistamista, menettelyn aloittamisen
oikeusvaikutukset lakkaavat, kun tuomioistuimen päätös velallisen asettamisesta konkurssiin tai menettelyn
lakkaamisesta on annettu, jollei tuomioistuin erityisestä syystä määrää, että oikeusvaikutukset ovat voimassa,
kunnes päätös on lainvoimainen tai asiassa toisin määrätään. Jos velallinen menettelyn alettua asetetaan
selvitystilaan, menettelyn aloittamisen oikeusvaikutukset lakkaavat selvitystilan alkaessa. (2.3.2007/247)
Jos saneerausmenettely lakkaa ilman saneerausohjelman vahvistamista muusta syystä kuin velallisen
konkurssin vuoksi, 21 §:n nojalla estynyttä tai keskeytynyttä täytäntöönpanoa tai virka-apua voidaan
saneerausmenettelyn oikeusvaikutusten lakattua jatkaa aikaisemman täytäntöönpano- tai virka-
apuhakemuksen perusteella.
Päättäessään menettelyn lakkaamisesta tuomioistuin voi velkojan vaatimuksesta samalla määrätä 23 §:ssä
tarkoitetun turvaamistoimenpiteen. Jos menettelyn alkaessa oli voimassa velallista tai hänen omaisuuttaan
koskeva turvaamistoimenpide, tuomioistuimen on määrättävä se tulemaan uudelleen voimaan, jollei
toimenpidettä hakeneen velkojan lausumasta tai velallisen asettamisesta konkurssiin johdu muuta taikka
toimenpide ole muuten menettänyt merkitystään.
5 luku
Velallisen toiminta ja omaisuuden vallinta menettelyn aikana
29 §
Velallisen määräysvalta ja sen rajoitukset
Velallisella säilyy menettelyn alkamisen jälkeenkin valta määrätä omaisuudestaan ja toiminnastaan, mikäli
tässä laissa ei toisin säädetä. Jos velallisen omaisuutta on ennen menettelyn alkamista ulosmitattu
saneerausvelasta, omaisuudesta voidaan määrätä siten kuin tässä laissa säädetään ulosottolain 4 luvun 30 §:n
säännösten estämättä.
Menettelyn alettua velallinen ei kuitenkaan ilman selvittäjän suostumusta saa:
1) tehdä uutta velkaa, ellei kysymyksessä ole velallisen tavanomaiseen toimintaan liittyvä velka, joka ei
määrältään tai ehdoiltaan ole epätavallinen;
2) luovuttaa yritystä tai sen osaa eikä myöskään käyttö- tai rahoitusomaisuutta taikka immateriaali- tai muita
toiminnan kannalta tarpeellisia oikeuksia;
3) myöntää käyttö- tai muuta oikeutta 2 kohdassa tarkoitettuun omaisuuteen, jollei kysymyksessä ole
velallisen tavanomaiseen toimintaan liittyvä toimi;
4) luovuttaa vaihto-omaisuutta muuten kuin tavanomaisin ehdoin osana tavanomaista toimintaa;
5) irtisanoa toiminnan tai sen jatkamisedellytysten kannalta tarpeellisia sopimuksia;
6) asettaa vakuutta tai antaa muuta vastuusitoumusta toisen velasta, jollei kysymyksessä ole velallisen
tavanomaiseen toimintaan liittyvä toimi, joka ei ole merkitykseltään tai riskiltään epätavallinen;
7) ryhtyä muuhun toimeen, joka velallisen toiminnan laajuus ja laatu huomioon ottaen on epätavallinen tai
laajakantoinen; eikä myöskään
8) luovuttaa omaisuuttaan konkurssiin.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 18/48Vastoin 2 momentin 1–7 kohdan säännöksiä tehty oikeustoimi on tehoton, paitsi jos toinen osapuoli ei
tiennyt eikä hänen olisi pitänytkään tietää, ettei velallisella ollut oikeutta tehdä kyseistä oikeustointa.
UlosottoL 37/1895  on kumottu L:lla 705/2007 , ks. Ulosottokaari 705/2007 4 luku 37 § . Ks. A yrityksen
saneerauksesta 55/1993 6 § .
30 §
Velallisen määräysvallan erityiset rajoitukset
Velallisen määräysvaltaa voidaan selvittäjän tai velkojan vaatimuksesta rajoittaa myös muuten kuin 29 §:ssä
säädetyllä tavalla, jos on olemassa vaara, että velallinen menettelee velkojan etua vahingoittavalla tai sitä
vaarantavalla tavalla. V elallista voidaan muun muassa kieltää:
1) tekemästä määrättyä oikeustointa;
2) tekemästä määrätynlaisia oikeustoimia ilman selvittäjän suostumusta;
3) ryhtymästä sellaiseen toimenpiteeseen, jonka voidaan olettaa alentavan velalliselle kuuluvan tai hänen
hallinnassaan olevan omaisuuden arvoa.
Kielto tai rajoitus voidaan määrätä väliaikaisena ja velallista kuulematta, jos asian kiireellisyys sitä vaatii.
Kiellon tehosteeksi voidaan asettaa uhkasakko.
Vastoin tämän pykälän nojalla määrättyjä rajoituksia tehty oikeustoimi on tehoton, paitsi jos toinen osapuoli
ei tiennyt eikä hänen olisi pitänytkään tietää, ettei velallisella ollut oikeutta tehdä kyseistä oikeustointa.
31 §
Velallisen puhevallan käyttö ja tiedoksiannot velalliselle
Velallinen saa edelleen käyttää puhevaltaa vireillä olevassa oikeudenkäynnissä tai muussa siihen
rinnastettavassa menettelyssä, jossa hän on asianosaisena, jollei selvittäjä päätä ryhtyä käyttämään velallisen
puhevaltaa. Sama koskee menettelyn alettua vireille tulevaa oikeudenkäyntiä tai muuta menettelyä.
Selvittäjällä on oikeus velallisen lukuun tehdä vaatimus taikka panna vireille oikeudenkäynti tai muu siihen
rinnastettava menettely ja käyttää asiassa puhevaltaa velallisen puolesta.
Tiedoksiannon voi velallisen puolesta vastaanottaa myös selvittäjä.
32 § (2.3.2007/247)
Hakemuksen vireilletulon jälkeen syntynyt velka
Hakemuksen vireilletulon jälkeen syntyvät velat on maksettava sitä mukaa kuin ne erääntyvät. Sama koskee
jatkuvaan sopimussuhteeseen taikka jatkuvaan käyttö- tai hallintasuhteeseen perustuvia vastike- tai muita
juoksevia maksuja, jotka kohdistuvat hakemuksen vireilletulon jälkeiseen aikaan.
Jos velallinen asetetaan konkurssiin hakemuksesta, joka on tehty ennen saneerausohjelman päättymistä,
taikka, jos saneerausmenettely on lakannut ilman saneerausohjelman vahvistamista, sellaisesta
hakemuksesta, joka on ollut vireillä saneerausmenettelyn aikana tai tehty kolmen kuukauden kuluessa
menettelyn lakkaamisesta, menettelyn alkamisen ja lakkaamisen välisenä aikana syntyneet saatavat ja niille
varojen tilittämiseen kertyvä korko maksetaan konkurssissa velkojien maksunsaantijärjestyksestä annetun
lain (1578/1992) 3 §:ssä  tarkoitettujen saatavien jälkeen parhaalla etuoikeudella. Maksamatta oleva
selvittäjän ja valvojan palkkio ja korvaus sekä niille varojen tilittämiseen kertyvä korko maksetaan kuitenkin
ensin.
33 §
Vakuuden arvon suojaaminen
Vakuusvelkojalla on oikeus korvaukseen sellaisesta vakuusomaisuuden arvon alenemisesta velkojan
vahingoksi, joka johtuu omaisuuden käyttämisestä velallisen toiminnassa 19 tai 22 §:ssä tarkoitetun kiellon
voimassaoloaikana. Suoritettu korvaus luetaan vakuusvelan lyhennykseksi.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 19/48Velallisen on pidettävä saneerausvelan vakuutena oleva, perintäkiellon piiriin kuuluva omaisuus
asianmukaisesti vakuutettuna vahingon varalta.
34 §
Uuden luoton etuoikeus
Tuomioistuin voi selvittäjän hakemuksesta määrätä, että menettelyn aikana otettavalla, päätöksessä
yksilöidyllä luotolla on sama tai parempi etuoikeus luoton vakuudeksi asetettavaan velallisen omaisuuteen
kuin saneerausvelalla, josta sama omaisuus on vakuutena. Edellytyksenä on, että tällainen järjestely on
menettelyn aikana tarvittavan rahoituksen saamiseksi välttämätön eikä merkittävästi lisää niiden velkojien
riskiä, joiden etuoikeusasema heikentyisi. Järjestely ei vaikuta mainittujen velkojien asemaan
vakuusvelkojina.
Ennen 1 momentissa tarkoitetun asian ratkaisemista tuomioistuimen on varattava velalliselle ja niille
velkojille, joiden asemaan etuoikeusjärjestyksen muutos vaikuttaisi, tilaisuus tulla kuulluiksi.
Jos kysymyksessä on kiinnitykseen tai muuhun kirjaamistoimenpiteeseen perustuva vakuus, tuomioistuimen
määräämä etuoikeusjärjestyksen muutos on selvittäjän tai uuden velkojan hakemuksesta merkittävä
asianomaiseen kiinnitys- tai kirjaamisrekisteriin ja se tulee voimaan siitä päivästä, jona tällainen hakemus
tehdään. Jos kysymyksessä on muunlainen vakuus, etuoikeusjärjestyksen muutos tulee voimaan, kun sitä
koskeva tuomioistuimen päätös on annettu tiedoksi niille vakuusvelkojille, joiden etuoikeusasema heikkenee.
Tiedoksiannon voi suorittaa selvittäjä tai uusi velkoja 81 §:ssä tarkoitetulla tavalla.
6 luku
Takaisinsaanti saneerausmenettelyssä
35 §
Takaisinsaantiperusteet ja oikeus vaatia takaisinsaantia
Oikeustoimi, joka voisi peräytyä, jos saneerausmenettelyn sijasta olisi haettu konkurssia, voidaan peräyttää
saneerausmenettelyn yhteydessä vastaavin perustein kuin takaisinsaannissa konkurssipesään annetussa laissa
säädetään ja noudattaen myös, mitä sanotussa laissa säädetään kolmannen asemasta.
Määräpäivänä pidetään 1 momentissa tarkoitetuissa tapauksissa päivää, jona hakemus saneerausmenettelystä
tehtiin tai, jos tuolloin oli vireillä hakemus velallisen asettamisesta konkurssiin, päivää, jona
konkurssihakemus tehtiin. Jos vireillä oli useita saneerausmenettelyä tai konkurssia koskevia hakemuksia,
määräpäivänä pidetään sitä päivää, jona ensiksi vireille pantu hakemus tehtiin.
Takaisinsaantia voi vaatia selvittäjä tai velkoja siten kuin 36 ja 37 §:ssä säädetään.
36 §
Takaisinsaanti selvittäjän vaatimuksesta
Selvittäjän on pantava takaisinsaantikanne vireille kuuden kuukauden kuluessa menettelyn alkamisesta.
Kanne voidaan kuitenkin panna vireille vielä kolmen kuukauden kuluessa siitä, kun selvittäjä havaitsi
takaisinsaannin perusteen tai hänen olisi pitänyt se havaita.
Selvittäjän vaatimukseen perustuvan takaisinsaannin yhteydessä takaisinsaannista konkurssipesään annetun
lain 15–19 §:n säännöksiä sovelletaan niin, että se mitä säädetään konkurssipesästä koskee vastaavasti
velallista.
37 §
Takaisinsaanti velkojan vaatimuksesta
Velkojan, joka haluaa vaatia takaisinsaantia, on ilmoitettava tästä selvittäjälle. V elkoja saa ajaa vaatimusta,
jos selvittäjä ei siihen ryhdy .
Kun takaisinsaantia vaatii yksi tai useampi velkoja, on soveltuvin osin noudatettava, mitä ulosottolain 3
luvun  84, 89 ja 90 §:ssä säädetään. Se, mitä velkojan kanteen johdosta määrätään luovutettavaksi tai
korvattavaksi, on tämän lain säännösten estämättä käytettävä kantajan saatavan suorittamiseksi.
(27.6.2003/690)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 20/48Velkojan on pantava 2 momentissa tarkoitettu kanne vireille kuuden kuukauden kuluessa
saneerausmenettelyn alkamisesta. T uomioistuimen on varattava selvittäjälle tilaisuus tulla asiassa kuulluksi.
Selvittäjä voi ryhtyä ajamaan kannetta ilmoittamalla siitä lausumassaan tuomioistuimelle. Tällöin kannetta
pidetään selvittäjän vaatimukseen perustuvana, ja velkojalla on oikeus saada velallisen varoista korvaus
kanteen nostamisesta aiheutuneista oikeudenkäyntikuluista. Korvauksesta syntyvän erimielisyyden ratkaisee
tuomioistuin. (2.3.2007/247)
UlosottoL 37/1895  on kumottu Ulosottokaarella 705/2007 , ks Ulosottokaari 705/2007 3 luku  84, 89 ja 90 §.
38 §
Takaisinsaannin johdosta syntynyt velka
Saatava, joka maksun takaisinsaannin vuoksi syntyy uudelleen vastaajana olleelle velkojalle, on otettava
huomioon saneerausvelkana sen estämättä, mitä jäljempänä säädetään saatavien ilmoittamisesta.
7 luku
Saneerausohjelma
39 §
Ohjelman sisältö
Saneerausohjelman tulee sisältää 41 §:n mukainen selvitys velallisen taloudellisesta asemasta ja muista
saneeraukseen vaikuttavista seikoista sekä 42 §:ssä tarkoitetut määräykset velallisen ja velkojien asemaa
koskevista, toiminnan jatkamiseen, muuttamiseen tai lopettamiseen tähtäävistä toimenpiteistä ja
järjestelyistä. Ohjelmasta tulee ilmetä 51 §:n mukaisesti velkojien jako ryhmiin sekä 52 §:ssä tarkoitettu
äänivallan puuttuminen.
40 §
Ehdotuksen laatiminen
Selvittäjän on laadittava ehdotus saneerausohjelmaksi ja toimitettava se tuomioistuimelle tämän asettamassa
määräajassa, joka ei ilman erityistä syytä saa olla pitempi kuin neljä kuukautta.
Ehdotusta laatiessaan selvittäjän on neuvoteltava velallisen ja velkojatoimikunnan sekä tarpeen mukaan
velkojien ja menettelyä hakeneen todennäköisen velkojan kanssa.
Saneerausohjelmaehdotuksen esittämiseen 1 momentissa tarkoitettuna määräaikana ovat oikeutettuja myös:
1) velallinen;
2) se, joka on henkilökohtaisesti vastuussa velallisen veloista;
3) ne, jotka omistavat vähintään viidenneksen velallisyhtiön osakkeista tai osuuksista;
4) vakuusvelkojat, joiden saatavat edustavat vähintään viidennestä kaikkien vakuusvelkojien
yhteenlasketuista saatavista;
5) velkojat, joiden saatavat edustavat vähintään viidennestä muiden kuin vakuusvelkojien yhteenlasketuista
saatavista.
Ehdotuksen esittämiseen oikeutetuilla on oikeus saada selvittäjältä ne tiedot, jotka 8 §:n 1 momentin 1
kohdassa tarkoitetun selvityksen lisäksi ovat tarpeen ehdotuksen laatimiseksi.
41 §
Selvitykset
Saneerausohjelmaan on sisällytettävä eritelty selvitys:
1) velallisen varoista, veloista ja muista sitoumuksista sekä velkojen vakuuksista;
2) menettelyn alkamisen jälkeisestä toiminnasta ja sen tuloksesta;
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 21/483) menettelyn alkamisen jälkeen tapahtuneista muutoksista velallisen or ganisaatiossa tai muissa
toimintaedellytyksissä;
4) menettelyn alkamisen jälkeen otetuista luotoista, niiden vakuuksista ja tehdyistä sitoumuksista;
5) velkojien ja velallisen välillä vallitsevista, takaisinsaannista konkurssipesään annetun lain 3 §:ssä
tarkoitetuista läheisyyssuhteista;
6) velallisen toimintaan kohdistuneiden tarkastusten tuloksista, velallisen rikoksia, kirjanpitorikoksia tai
muita yritystoimintaan liittyviä rangaistavia tekoja koskevista toimenpiteistä tai epäilyistä sekä
takaisinsaantiperusteita koskevista toimenpiteistä, havainnoista tai epäilyistä;
7) siitä, millaisiksi velallisen taloudellisen tilanteen ja toimintaedellytysten sekä velkojien aseman voidaan
olettaa muodostuvan ilman ohjelmaa ja ohjelman avulla;
8) siitä, onko velallinen täyttänyt 13 §:ssä säädetyn tietojenanto- ja myötävaikutusvelvollisuutensa;
8 a) yhteistoiminnasta yrityksissä annetun lain (334/2007)  tai sen 5 §:ssä mainitun lain mukaisista
menettelyistä henkilöstöä koskevien järjestelyjen toteuttamiseksi; (25.5.2022/386)
L:lla 386/2022  lisätty 8 a kohta tulee voimaan 1.7.2022.
8 b) varhaisessa saneerausmenettelyssä syistä, joiden vuoksi ohjelmaan sisältyvä rahoitus on tarpeellista;
(25.5.2022/386)
L:lla 386/2022  lisätty 8 b kohta tulee voimaan 1.7.2022.
9) muista velallista tai velallisen harjoittamaa toimintaa koskevista seikoista, joilla on merkitystä
saneerausohjelman ja sen toteutumisedellytysten arvioinnin kannalta, kuten velallisen valmiudesta jatkaa
toimintaa saneerausohjelmassa edellytetyllä tavalla ja ohjelman mukaisin muutoksin sekä ryhtyä muihin
ohjelmassa tarkoitettuihin toimenpiteisiin.
42 §
Toimenpiteet ja järjestelyt
Saneerausohjelmassa tulee yksilöidä velallisen toiminnan tervehdyttämiseksi tarkoitetut toimenpiteet ja
järjestelyt sekä velallisen ja velkojien asemaa koskevat toimenpiteet ja järjestelyt sekä näiden perustelut.
Ohjelmassa tulee määrätä muun muassa:
1) siitä, onko velallisen toimintaa tarkoitus jatkaa ja missä laajuudessa, sekä tähän mahdollisesti liittyvistä
yritysmuodon, yhtiöjärjestyksen, sääntöjen tai yhtiösopimuksen taikka yrityksen or ganisaation muutoksista;
2) velallisen varoja koskevista toimenpiteistä ja järjestelyistä, kuten varojen säilyttämisestä velallisella,
niiden rahaksi muuttamisesta tai luovuttamisesta, rahaksimuutto- tai luovutustavasta sekä täten saaduista tai
odotettavissa olevista tuotoista;
3) henkilöstöä koskevista järjestelyistä;
4) saneerausvelkoja koskevista järjestelyistä sekä lisäsuoritusvelvollisuudesta; (2.3.2007/247)
5) velalliselle, velallisyhtiön yhtiömiehelle tai osakkeenomistajalle taikka näiden läheiselle työsuoritusten
perusteella suoritettavasta vastikkeesta tai muusta korvauksesta taikka niiden perusteista;
6) ohjelman rahoituksesta;
7) ohjelman seurannasta.
Velkojen osalta saneerausohjelman tulee sisältää maksuohjelma, josta ilmenee velkajärjestelyn sisältö ja
maksuaikataulu kunkin velan osalta eriteltynä sekä tavallisten velkojen osalta arvio siitä, millaiseksi jako-
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 22/48osuus olisi muodostunut konkurssissa ilman 32 §:n 2 momentin soveltamista. Maksuohjelmasta tulee ilmetä
myös tiedot saneerausmenettelyn aikana toteutetuista kuittauksista. (2.3.2007/247)
Jos joku on takaussitoumuksen perusteella tai kanssavelallisena vastuussa tietystä velasta, ohjelmassa tulee
määrätä myös kyseisen henkilön maksuvelvollisuudesta velkojalle. Jos velan vakuutena on
esinevakuusoikeus kolmannen henkilön omaisuuteen, ohjelmasta tulee ilmetä velkajärjestelyn vaikutus
kyseisen henkilön vastuuseen.
Jos ohjelman mukaan velallisyritys, sen liiketoiminta tai varallisuus taikka osa näistä luovutetaan
toiminnallisena kokonaisuutena, ohjelmasta tulee ilmetä luovutustapa, luovutusehdot ja luovutuksensaaja,
mikäli tämä on tiedossa.
43 § (2.3.2007/247)
Hakemuksen vireilletulon jälkeen syntyneiden velkojen asema
Saneerausohjelma on laadittava ottaen huomioon, että hakemuksen vireilletulon jälkeen syntyneet velat on
suoritettava vakuusveloille ja niiden luottokustannuksille 45 §:n mukaan tulevien suoritusten jälkeen ennen
muita velkoja.
44 §
Velkajärjestelyn keinot
Saneerausohjelmassa voidaan, jäljempänä säädettävin rajoituksin, soveltaa saneerausvelkoihin seuraavia
velkajärjestelyjä:
1) muuttaa velan maksuaikataulua;
2) määrätä, että velallisen maksusuoritukset on luettava ensin velan pääoman ja vasta sen jälkeen
luottokustannusten lyhennykseksi;
3) alentaa jäljellä olevaan luottoaikaan kohdistuvien luottokustannusten maksuvelvollisuutta;
4) alentaa maksamatta olevan velan määrää.
Velkajärjestelyt voivat sisältää myös velan maksamisen kokonaan tai osaksi:
1) kertasuorituksena tätä tarkoitusta varten otettavalla uudella velalla; tai
2) velkojan toimialan ja aseman kannalta kohtuullisin sijaissuorituksin.
Velkajärjestelyssä ei saa käyttää keinoa, joka rajoittaa velkojan oikeutta enemmän kuin on tarpeellista
saneerausohjelman tarkoituksen toteuttamiseksi ja tässä laissa säädettyjen, velkojien keskinäistä asemaa
koskevien vaatimusten täyttämiseksi.
Saneerausohjelmassa voidaan määrätä, että velallisen on maksettava velkojille lisäsuorituksia, jos velallisen
taloudellinen asema saneerausohjelman vahvistamisen ja päättymisen välisenä aikana paranee. V aroja, jotka
velallinen kohtuudella tarvitsee toiminnan jatkamiseen, ei kuitenkaan voida määrätä maksettavaksi
lisäsuorituksina. Ennen muita velkojia ja keskenään yhtäläisin osuuksin lisäsuoritukseen ovat oikeutettuja ne
velkojat, joiden saatavien pääomamäärää on velkajärjestelyssä alennettu, eivät kuitenkaan viimesijaisten
saatavien velkojat. (2.3.2007/247)
45 §
Vakuusvelkojen asema velkajärjestelyssä
Vakuusvelkaan voidaan soveltaa vain 44 §:n 1 momentin 1–3 kohdassa ja 2 momentin 1 kohdassa
tarkoitettuja järjestelyjä. V akuusvelalle ennen menettelyn alkamista kertynyttä viivästyskorkoa voidaan myös
alentaa siltä osin kuin se ylittää juoksevan koron. Kun 44 §:n 1 momentin 2 kohtaa sovelletaan
vakuusvelkaan, lykkäytyville luottokustannuksille tulee määrätä maksettavaksi niiden nykyarvon turvaava
korko.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 23/48Velkajärjestely ei vaikuta velkojan esinevakuusoikeuden pysyvyyteen tai sisältöön. V elkajärjestelyssä
voidaan kuitenkin muuttaa velkaa koskevia vakuusjärjestelyjä korvaamalla vakuus toisella velan turvaavalla
vakuudella.
Vakuusvelalle tulevat suoritukset on määrättävä niin, että vähintään vakuusvelan nykyarvo tulee maksetuksi
kohtuullisessa ajassa, joka ilman velkojan suostumusta ei saa olla olennaisesti pitempi kuin jäljellä oleva
luottoaika tai, jos velka on kokonaan erääntynyt, olennaisesti pitempi kuin puolet alkuperäisestä luottoajasta.
Alennettaessa luottokustannuksia 44 §:n 1 momentin 3 kohdan nojalla on lisäksi otettava huomioon jäljelle
jäävän maksuajan pituus niin, että luottokustannusten alennus on suhteellisesti sitä pienempi, mitä pitempi
mainittu aika on.
46 §
Velkojien keskinäinen asema
Velkojat, joilla saneerausmenettelyn ulkopuolella olisi yhtäläinen oikeus saada suoritus saatavalleen, on
saneerausohjelmaan sisältyvissä velkajärjestelyissä asetettava keskenään yhdenvertaiseen asemaan.
Saneerausohjelmassa voidaan kuitenkin 1 momentissa säädetyn estämättä määrätä, mikäli se katsotaan
menettelyn kannalta tarkoituksenmukaiseksi, että velkojat, joiden saatavat ovat määrältään vähäisiä, saavat
täyden suorituksen. Saneerausohjelmassa voidaan myös 1 momentin estämättä määrätä velallisen
perustamalta eläkesäätiöltä otetun lainan maksamisesta niin, että eläkesäätiön kattamatta olevan eläkevastuun
määrä ei tällaista lainaa koskevan velkajärjestelyn vuoksi kasva.
Velkajärjestelyssä on viimesijaisina velkoina pidettävä menettelyn aikana muulle saneerausvelalle kuin
vakuusvelalle kertyvää korkoa ja muita luottokustannuksia sekä varhaisessa saneerausmenettelyssä
menettelyn alkamisen jälkeen kertyviä viivästyskorkoja. Niiden jälkeen viimesijaisina velkoina on pidettävä
sellaisia velkoja, jotka konkurssissa ovat viimeiseksi suoritettavia. (25.5.2022/386)
L:lla 386/2022  muutettu 3 momentti tulee voimaan 1.7.2022. Aiempi sanamuoto kuuluu:
Velkajärjestelyssä on viimesijaisina velkoina pidettävä menettelyn aikana muulle saneerausvelalle kuin
vakuusvelalle kertyvää korkoa tai muita luottokustannuksia sekä niiden jälkeen sellaisia velkoja, jotka
konkurssissa ovat viimeiseksi suoritettavia.
47 §
Epäselvien ja tuntemattomien sekä eräiden muiden saneerausvelkojen asema
Jos saneerausvelka on määrältään tai perusteeltaan epäselvä, tuomioistuimen on määrättävä, minkä
suuruisena velka on otettava huomioon saneerausohjelmassa. Sama koskee vastaavasti muuta velkojan
oikeuteen liittyvää epäselvyyttä. Tässä tarkoitettuun päätökseen ei saa hakea erikseen muutosta.
Saneerausvelka, jota ei velallinen eikä 71 §:n 1 momentin 3 kohdan mukaisesti velkoja itse ole menettelyssä
ilmoittanut ja joka ei muuten ole tullut selvittäjän tietoon ennen saneerausohjelman vahvistamista, lakkaa,
kun saneerausohjelma vahvistetaan, jollei ohjelmassa toisin määrätä. V elka ei kuitenkaan lakkaa, jos se ei
ollut eikä sen pitänytkään olla velkojan tiedossa eikä velka ole tullut selvittäjän tietoon ennen ohjelman
vahvistamista. V elkojalla, jolla on saatavastaan esinevakuus, on edellä sanotun estämättä oikeus periä
saatavansa vakuuden arvosta. (2.3.2007/247)
Joukkovelkakirjalainaa koskevat velkajärjestelyt ovat voimassa kaikkien tällaisen velan velkojien hyväksi.
Sama koskee muuta velkaa, jota koskevat velallisen sitoumukset on laskettu yleiseen liikkeeseen.
Tuomioistuin voi 2 momentin estämättä myös omasta aloitteestaan määrätä saneerausohjelman
vahvistaessaan, että sarjavahinkojen korvauksia taikka muuta sen kaltaista, samasta perusteesta johtuvien
saneerausvelkojen ryhmää koskevat velkajärjestelyt ovat voimassa myös sellaisten velkojien hyväksi, joiden
saatavaa ei ole 2 momentissa tarkoitetulla tavalla tullut menettelyn aikana tietoon.
48 §
Kolmannen asema eräissä tapauksissa
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 24/48Jos luonnollinen henkilö on muuten kuin liiketoiminnassa tai siihen rinnastettavassa toiminnassa antanut
velallisen velasta takaussitoumuksen tai asettanut velallisen velasta vakuudeksi kohtuullista tarvettaan
vastaavan asuntonsa, hänelle voidaan hänen vaatimuksestaan vahvistaa saneerausmenettelyn yhteydessä
takaus- tai vakuusvastuun järjestely siten kuin yksityishenkilön velkajärjestelystä annetussa laissa (57/93)
säädetään. Mitä edellä on sanottu takaajasta koskee myös kanssavelallista.
Mikäli velkaa ei 25 §:n 1 momentissa tarkoitetuissa tapauksissa ole menettelyn aikana peritty takaajalta tai
kolmannen asettaman vakuuden arvosta, velkoja voi velkajärjestelyn estämättä periä saatavansa takaajalta tai
vakuuden arvosta velan aikaisempien ehtojen mukaisesti.
8 luku
Saneerausohjelman vahvistaminen
49 §
Vaihtoehtoiset vahvistamisedellytykset
Tuomioistuimen on vahvistettava ehdotus saneerausohjelmaksi, jos vahvistamiselle on olemassa edellytykset
joko 50 §:n, 51–53 §:n tai 54 §:n mukaan eikä 55 §:stä johdu muuta.
50 §
Vahvistaminen kaikkien velkojien suostumuksella
Saneerausohjelma voidaan vahvistaa, jos kaikki tunnetut velkojat siihen suostuvat. Tällöin ohjelman sisältö
voi poiketa niistä tämän lain säännöksistä, jotka koskevat saneerausvelkojien asemaa.
Ohjelma on kuitenkin jätettävä vahvistamatta, jos:
1) ohjelman sisältö loukkaa velallisen, velallisyrityksen yhtiömiehen tai osakkeenomistajan taikka sivullisen
oikeutta tai oikeutettua etua taikka on tämän kannalta kohtuuton; tai
2) ei ole esitetty riittävää selvitystä siitä, että ohjelman toteutumiselle on edellytykset. (2.3.2007/247)
51 §
Vahvistaminen ryhmäenemmistöjen suostumuksella
Saneerausohjelma voidaan vahvistaa, jos 52 §:n mukainen enemmistö kustakin 3 momentissa tarkoitetusta
velkojaryhmästä on sen hyväksynyt. Tällöin ohjelman sisältö voi suostumuksen antaneiden velkojien
vahingoksi poiketa tämän lain velkojien asemaa koskevista säännöksistä.
Ohjelmaehdotuksen esittäjän on, jollei ohjelmaa vahvisteta 50 §:n nojalla, tehtävä myös ehdotus velkojien
jakamisesta ryhmiin.
Velkojat on jaettava ryhmiin seuraavasti:
1) vakuusvelkojat;
2) velkojat, joilla on vakuutena yrityskiinnitys;
3) muut kuin vakuusvelkojat niin, että näistä oman ryhmänsä muodostavat velkojat, joiden saatavat voidaan
periä ilman tuomiota tai päätöstä niin kuin verojen ja maksujen perimisestä ulosottotoimin annetussa laissa
(367/1961)  säädetään;
4) velkojat, joiden saatavat ovat velkojien maksunsaantijärjestyksestä annetun lain 6 §:n mukaan viimeksi
suoritettavia, omiin ryhmiinsä saatavien keskinäisen järjestyksen mukaan.
(2.3.2007/247)
L verojen ja maksujen perimisestä ulosottotoimin 367/1961  on kumottu L:lla verojen ja maksujen
täytäntöönpanosta 706/2007 .
52 §
Enemmistön määräytyminen
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 25/48Ohjelman vahvistamiseksi vaadittava enemmistö on olemassa, jos ohjelman hyväksymistä on kussakin
velkojaryhmässä puoltanut enemmän kuin puolet äänestykseen osallistuneista velkojista ja heidän
yhteenlasketut saatavansa edustavat enempää kuin puolta ryhmään kuuluvien, äänestykseen osallistuneiden
velkojien saatavien kokonaismäärästä.
Enemmistövaatimuksen täyttymistä arvioitaessa ei oteta huomioon velkojaa tai velkojaryhmää, joka
ohjelmaehdotuksen mukaan on saava täyden suorituksen saatavastaan viimeistään kuukauden kuluessa
ohjelman vahvistamisesta taikka jonka oikeusasema ei ohjelman vuoksi muutu tai muuttuu ainoastaan niin,
että ennen menettelyn alkamista tapahtunut maksuviivästys oikaistaan ja velan ehdot säilyvät sellaisina kuin
ne olivat ennen viivästystä. V iimesijaisen saatavan velkojaa ei oteta huomioon, jos paremmalla oikeudella
suoritettavan saatavan velkoja ohjelman mukaan jää vaille täyttä suoritusta tai hänen oikeusasemansa muuten
huononee.
Ohjelmaehdotuksesta tulee ilmetä, ketkä velkojista 2 momentin nojalla olisivat vailla äänivaltaa.
Perusteeltaan tai määrältään epäselvä saneerausvelka otetaan enemmistövaatimuksen täyttymistä arvioitaessa
huomioon sen suuruisena kuin 47 §:n 1 momentin nojalla on määrätty .
53 §
Vahvistamisen esteet
Vaikka 51 ja 52 §:n mukaiset vaatimukset täyttyisivät, saneerausohjelmaa ei voida vahvistaa, jos:
1) ohjelman sisältö loukkaa velallisen, velallisyrityksen yhtiömiehen tai osakkeenomistajan taikka sivullisen
oikeutta tai oikeutettua etua taikka on tämän kannalta kohtuuton;
2) ei ole esitetty riittävää selvitystä siitä, että ohjelman toteutumiselle on edellytykset; (2.3.2007/247)
3) ohjelman sisältö ei hyväksymistä vastaan äänestäneen velkojan osalta ole 44 §:n mukainen tai täytä 46
§:ssä tarkoitettua yhdenvertaisuuden vaatimusta;
4) ohjelman sisältö ei hyväksymistä vastaan äänestäneen vakuusvelkojan osalta täytä 45 §:ssä asetettuja
vaatimuksia;
5) ohjelman hyväksymistä vastaan äänestänyt muu velkoja saattaa todennäköiseksi, että hänelle ohjelman
mukaan tuleva suoritus olisi arvoltaan pienempi kuin mitä hän saisi velallisen konkurssissa ilman 32 §:n 2
momentin soveltamista;
6) ohjelmaan sisältyy velallisyrityksen, sen liiketoiminnan tai varallisuuden taikka näiden osan luovutus
toiminnallisena kokonaisuutena ja ohjelman hyväksymistä vastaan äänestänyt velkoja saattaa
todennäköiseksi, että ohjelman mukainen luovutus johtaa tulokseen, joka on taloudellisesti epäedullisempi
kuin mitä voitaisiin saavuttaa muulla tavoin.
Ohjelma on perusmuotoisessa saneerausmenettelyssä jätettävä vahvistamatta myös, jos saneerausmenettelyn
aloittamiselle olisi 7 §:n 2 momentissa tarkoitettu este. (25.5.2022/386)
L:lla 386/2022  muutettu 2 momentti tulee voimaan 1.7.2022. Aiempi sanamuoto kuuluu:
Ohjelma on myös jätettävä vahvistamatta, jos saneerausmenettelyn aloittamiselle olisi 7 §:n 2 momentissa
tarkoitettu este. (2.3.2007/247)
Ohjelma on varhaisessa saneerausmenettelyssä jätettävä vahvistamatta myös, jos velkoja osoittaa, että
ohjelmaan sisältyvä rahoitus on tarpeetonta tai vahingoittaa kohtuuttomasti velkojien etua. (25.5.2022/386)
L:lla 386/2022  lisätty 3 momentti tulee voimaan 1.7.2022.
54 §
Vahvistaminen ilman kaikkien ryhmäenemmistöjen suostumusta
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 26/48Vaikka 51 ja 52 §:ssä tarkoitettu enemmistö yhdessä tai useammassa velkojaryhmässä jää saavuttamatta,
saneerausohjelma voidaan ehdotuksen laatijan, selvittäjän tai velallisen vaatimuksesta vahvistaa seuraavin
edellytyksin:
1) vahvistamiselle ei ole 53 §:ssä tarkoitettua estettä;
2) ainakin yksi velkojaryhmä on äänestänyt ohjelman hyväksymisen puolesta 52 §:n mukaisella
enemmistöllä ja kaikkien puolesta äänestäneiden velkojien saatavat edustavat vähintään viidennestä kaikkien
52 §:n 2 momentin mukaan huomioon otettavien tunnettujen velkojien saatavista;
3) kukaan velkojista ei ohjelman mukaan saa etua, joka arvoltaan ylittää hänen saatavansa määrän;
4) mikäli velkojille ohjelman mukaan kertyy suorituksia yli sen vähimmäistason, jota tässä laissa kyseisen
velkojaryhmän osalta vaaditaan, etu jakautuu velkojaryhmien kesken kohtuullisella tavalla; ja
5) vastaan äänestänyttä, muista kuin vakuusvelkojista koostuvaa velkojaryhmää huonommassa
etuoikeusasemassa olevien saatavien velkojille ei ohjelman mukaan tule suoritusta.
Varhaisessa saneerausmenettelyssä saneerausohjelmaa ei voida vahvistaa tämän pykälän nojalla, jos:
1) velkoja saattaa todennäköiseksi, että yksikään ohjelmaa kannattaneista velkojaryhmistä ei ole sellainen,
jolle tulisi suorituksia, jos velallisen liiketoiminta luovutettaisiin toiminnallisena kokonaisuutena ja näin
saadut varat jaettaisiin maksunsaantijärjestyksen mukaisesti;
2) velallinen ei anna suostumustaan saneerausohjelman vahvistamiseen tämän pykälän nojalla; tai
3) jokin 51 §:n 3 momentin 4 kohdassa tarkoitetuista velkojaryhmistä on äänestänyt ohjelmaa vastaan ja
tämän velkojaryhmän saatavia huonommassa etuoikeusasemassa olevien saatavien velkojille ehdotetaan
ohjelmassa suorituksia.
(25.5.2022/386)
L:lla 386/2022  lisätty 2 momentti tulee voimaan 1.7.2022.
Edellä 2 momentin 2 kohdassa tarkoitettua suostumusta ei vaadita kirjanpitolain (1336/1997) 1 luvun 4 c
§:ssä  tarkoitetuilta suuryrityksiltä. (25.5.2022/386)
L:lla 386/2022  lisätty 3 momentti tulee voimaan 1.7.2022.
55 §
Muut perusteet vahvistamatta jättämiselle
Sen lisäksi, mitä edellä tässä luvussa säädetään, saneerausohjelma on jätettävä vahvistamatta myös, jos:
1) ohjelman sisältö ei täytä 41 ja 42 §:ssä asetettuja vaatimuksia;
2) ohjelmaehdotuksen käsittelyä koskevia menettelysäännöksiä ei ole noudatettu ja laiminlyönnillä voidaan
olettaa olleen vaikutusta käsittelyn tulokseen; tai
3) ehdotusta laadittaessa tai käsiteltäessä on muuten menetelty lain vastaisesti tai sopimattomasti.
Saneerausohjelmaan sisältyvä määräys, joka on lain vastainen tai kohtuuton, on jätettävä vahvistamatta.
Jos saneerausohjelmassa edellytetään, että velallinen tai joku muu ennen ohjelman vahvistamista tekee tietyn
päätöksen tai suorituksen, ryhtyy tiettyyn toimenpiteeseen taikka täyttää tietyn ehdon, ohjelmaa ei saa
vahvistaa, ennen kuin tällainen edellytys on täyttynyt.
56 §
Kilpailevat ohjelmaehdotukset
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 27/48Jos useampi kuin yksi ehdotus saneerausohjelmaksi täyttää ohjelman vahvistamiselle asetetut edellytykset,
etusija on annettava ehdotukselle, joka voidaan vahvistaa 50 §:n nojalla. Ehdotus voidaan vahvistaa 54 §:n
nojalla vain, jos 50 tai 51 ja 52 §:n mukaiset edellytykset täyttävää ehdotusta ei ole. Kahdesta tai useammasta
54 §:ssä tarkoitetusta ehdotuksesta on vahvistettava se, joka on saanut velkojaryhmissä eniten kannatusta.
9 luku
Saneerausohjelman oikeusvaikutukset, toteuttaminen, muuttaminen ja raukeaminen
57 §
Saneerausohjelman oikeusvaikutukset
Kun saneerausohjelma on vahvistettu, saneerausvelkojen ja muiden ohjelmassa säänneltyjen oikeussuhteiden
ehdot määräytyvät ohjelman mukaisesti. T untemattomat saneerausvelat lakkaavat, kun ohjelma vahvistetaan,
mikäli ohjelmasta taikka 47 §:n 2–4 momentista ei johdu muuta.
Velallisen omaisuuteen kohdistuva, saneerausvelkaan perustuva ulosmittaus raukeaa, kun saneerausohjelma
on lainvoimaisesti vahvistettu. Sama koskee muuta saneerausvelkaan perustuvaa täytäntöönpanoa.
Saneerausohjelman vahvistaminen ei estä saneerausvelan perustetta tai määrää taikka saneerausvelkaan
liittyvän vakuusoikeuden pätevyyttä tai sisältöä koskevan väitteen tutkimista, jos velka tai oikeus on
saneerausmenettelyssä riitautettu ja asia on 75 §:n nojalla osoitettu ratkaistavaksi erillisessä menettelyssä.
58 §
Varojenjakokielto
Jos saneerausohjelman velkajärjestelyillä on rajoitettu velkojien oikeutta suoritukseen saataviensa
pääomasta, velallisen varoja ei saneerausohjelman vahvistamisen ja päättymisen välisenä aikana saa jakaa
omistajille lukuun ottamatta 42 §:n 1 momentin 5 kohdassa tarkoitettua, työn perusteella suoritettavaa ja
ohjelman mukaista vastiketta tai korvausta.
Kiellon vastaisen varojen jaon vaikutuksesta velkajärjestelyyn säädetään 64 §:n 2 momentissa. Osakeyhtiön
osakkeenomistajalle kiellon vastaisesti jaettujen varojen palautus- ja korvausvelvollisuuteen sovelletaan,
mitä osakeyhtiölain (624/2006) 13 luvun 4 §:ssä  ja 22 luvussa säädetään. (21.7.2006/634)
59 §
Liitännäissitoumusten mitättömyys
Sitoumus tai sopimus, jonka mukaan velallisen on tehtävä saneerausvelkaan perustuva tai siihen liittyvä
suoritus, on mitätön, jollei suoritusvelvollisuus perustu vahvistettuun saneerausohjelmaan.
60 §
Maksuohjelman täytäntöönpanokelpoisuus
Vahvistettuun saneerausohjelmaan sisältyvän maksuohjelman mukainen suoritusvelvollisuus voidaan, jos se
on laiminlyöty , panna täytäntöön niin kuin suoritukseen velvoittava tuomio.
61 §
Ohjelman toteuttamisen seuranta
Saneerausohjelman seurantaa varten voidaan määrätä valvoja, jonka tehtävänä on velkojien lukuun valvoa
ohjelman toteuttamista ottaen huomioon 63–65 §:n säännökset sekä huolehtia sellaisista ohjelman mukaisista
toimenpiteistä, joiden suorittaminen ei kuulu asianosaisille. Jollei valvojaa ohjelmaehdotuksen mukaan ole
määrättävä, valvojan määräämistä voi vaatia velkojatoimikunta tai velkojat, joilla 40 §:n mukaan olisi ollut
oikeus tehdä ehdotus saneerausohjelmaksi.
Valvojaksi voidaan määrätä selvittäjä taikka muu henkilö. V alvojaan sovelletaan, mitä 8 §:n 4 momentissa
sekä 9, 12, 14, 83, 85, 86 ja 87 §:ssä säädetään selvittäjästä. (25.5.2022/386)
L:lla 386/2022  muutettu 2 momentti tulee voimaan 1.7.2022. Aiempi sanamuoto kuuluu:
Valvojaksi voidaan määrätä selvittäjä taikka muu henkilö. V alvojaan sovelletaan vastaavasti, mitä 8 §:n 3
momentissa sekä 9, 12, 14, 83–87 §:ssä säädetään selvittäjästä.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 28/48Velkojatoimikunnan toimikausi voidaan saneerausohjelmassa määrätä jatkumaan ohjelman päättymiseen
saakka.
Velallisella on saneerausohjelman vahvistamisen ja päättymisen välisenä aikana samanlainen tietojenanto- ja
myötävaikutusvelvollisuus suhteessa valvojaan, velkojatoimikuntaan ja tuomioistuimeen, kuin 13 §:ssä
säädetään.
62 §
Selonteko ohjelman toteuttamisesta
Valvojan tai, jos sellaista ei ole, velallisen on määräajoin annettava velkojatoimikunnalle ja velkojille
selonteko saneerausohjelman toteuttamisesta. Selonteon määräajat voidaan asettaa saneerausohjelmassa tai
sen vahvistamista koskevassa päätöksessä. Jos muuta ei ole määrätty , selonteko on annettava kuuden
kuukauden välein.
Saneerausohjelman päätyttyä valvojan tai, jos sellaista ei ole, velallisen on viipymättä annettava
velkojatoimikunnalle ja velkojille loppuselonteko ohjelman toteutumisesta. Loppuselonteon päivämäärä on
ilmoitettava myös Oikeusrekisterikeskukselle. (16.6.2017/365)
63 §
Ohjelman muuttaminen
Vahvistetussa ohjelmassa olevan kirjoitus- tai laskuvirheen tai muun niihin rinnastettavan selvän virheen
korjaamisesta on voimassa, mitä tuomion korjaamisesta säädetään. Sama on voimassa, jos velan määrä on
velan lyhennyksen vuoksi tai muusta siihen rinnastettavasta syystä merkitty virheellisesti maksuohjelmaan.
Tuomioistuin voi myös oikaista ohjelmassa olevan muunlaisen virheen, jos ne, joiden asemaan asia
vaikuttaa, siihen suostuvat. (6.11.1998/794)
Vahvistetun ohjelman mukaisen velkajärjestelyn tai maksuohjelman sisältöä voidaan muuttaa sen velkojan
suostumuksella, jonka oikeutta muutos loukkaa. Suostumusta ei kuitenkaan tarvita, jos velkojan saatava on
määrältään vähäinen eikä velkojan asema muutoksen vuoksi muutu olennaisesti. (2.3.2007/247)
Jos saneerausvelan määrä tai velkojan oikeus vahvistetaan toisenlaiseksi kuin millaisena se on 47 §:n 1
momentin nojalla otettu saneerausohjelmassa huomioon, ohjelmaa on velkojan tai velallisen vaatimuksesta
muutettava sikäli kuin velkojan oikeutta koskeva ratkaisu vaikuttaa ohjelman mukaisen velkajärjestelyn tai
maksuohjelman sisältöön. Sama on vastaavasti voimassa, jos velkojalle maksun takaisinsaannin vuoksi
syntyy 38 §:ssä tarkoitettu saatava tai ilmenee muu saneerausvelka, joka ei ole lakannut 57 §:n 1 momentin
nojalla. Maksuohjelmaa muutettaessa velkoja on velkajärjestelyissä asetettava yhdenvertaiseen asemaan
muiden samassa asemassa olevien velkojien kanssa. (2.3.2007/247)
4 momentti on kumottu L:lla 2.3.2007/247 .
63 a § (2.3.2007/247)
Lisäsuorituksen vaatiminen
Vaatimuksen saneerausohjelmassa määrätyn lisäsuoritusvelvollisuuden täyttämisestä voi esittää valvoja tai
velkoja.
Jollei saneerausohjelmassa toisin määrätä, hakemus lisäsuoritusvelvollisuuden täyttämisestä on tehtävä
tuomioistuimelle vuoden kuluessa loppuselonteon päivämäärästä. Jollei loppuselontekoa ole toimitettu
velkojalle, velkojan on kuitenkin tehtävä hakemus kahden vuoden kuluessa loppuselonteon päivämäärästä.
(16.6.2017/365)
64 §
Velkajärjestelyn raukeaminen
Tuomioistuin voi velkojan vaatimuksesta määrätä saneerausohjelman mukaisen, kyseistä velkojaa koskevan
velkajärjestelyn raukeamaan, jos velallinen on olennaisella tavalla laiminlyönyt ohjelman mukaisen
velvollisuutensa velkojalle eikä ole täyttänyt sitä velkojan asettaman kohtuullisen lisäajan kuluessa.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 29/48Jos 58 §:ssä tarkoitettua varojenjakokieltoa on rikottu, saneerausohjelman mukainen velkajärjestely voidaan
määrätä raukeamaan niiden velkojien osalta, joiden oikeutta suoritukseen saataviensa pääomasta on
ohjelmassa rajoitettu. V aatimuksen tästä voi esittää valvoja taikka velkoja oman saatavansa osalta.
Tuomioistuin voi jättää vaatimuksen hyväksymättä, jos kiellon vastaisesti jaetut varat on palautettu tai niiden
arvo on korvattu ja velkajärjestelyn raukeaminen olisi tämä huomioon ottaen kohtuutonta.
Tuomioistuin voi myös määrätä saneerausohjelman mukaisen velkajärjestelyn raukeamaan, jos raukeamiselle
on ohjelmassa määrätty muu kuin 1 tai 2 momentissa tarkoitettu peruste. V aatimuksen tästä voi esittää
valvoja taikka velkoja oman saatavansa osalta.
Velkajärjestelyä ei saa määrätä raukeamaan, jos on syytä olettaa, että velallinen on menetellyt 1–3
momentissa tarkoitetulla tavalla kyseistä velkojaa suosiakseen.
Velkojalla, jonka osalta velkajärjestely raukeaa, on samanlainen oikeus suoritukseen kuin jos
saneerausohjelmaa ei olisi vahvistettu. V elallisen ei kuitenkaan ole suoritettava velalle viivästyskorkoa
velkajärjestelyn voimassaoloajalta, jollei tuomioistuin erityisestä syystä määrää toisin.
65 §
Ohjelman raukeaminen
Saneerausohjelma voidaan tuomioistuimen päätöksellä määrätä valvojan tai velkojan vaatimuksesta
raukeamaan, jos:
1) ohjelman vahvistamisen jälkeen ilmenee seikkoja, jotka 53 §:n 2 momentin mukaan olisivat estäneet
ohjelman vahvistamisen, jos ne olisivat tuolloin olleet tiedossa; tai
2) velallinen on rikkonut ohjelmaa suosiakseen jotakin velkojaa eikä rikkomus ole vähäinen.
Jos velallinen on yksityinen elinkeinon- tai ammatinharjoittaja ja saneerausohjelman aikana tehdään päätös
yksityishenkilön velkajärjestelyn aloittamisesta, tämän lain nojalla vahvistettu saneerausohjelma raukeaa.
Tuomioistuin voi kuitenkin määrätä, että saneerausohjelma ei velkajärjestelystä huolimatta raukea, jos tähän
on erityinen syy sen vuoksi, että pääosa saneerausohjelmaan sisältyvistä veloista on ohjelman mukaisesti
suoritettu. (2.3.2007/247)
Jos saneerausohjelma määrätään raukeamaan, sen voimassaolo lakkaa ja velkojilla on samanlainen oikeus
suoritukseen saneerausvelasta kuin jos ohjelmaa ei olisi vahvistettu. Ohjelman raukeaminen ei vaikuta sen
perusteella jo tehtyjen oikeustointen pätevyyteen.
66 §
Konkurssin vaikutus saneerausohjelmaan
Jos velallinen asetetaan konkurssiin ennen saneerausohjelman päättymistä, ohjelma raukeaa. V elkojan oikeus
konkurssissa määräytyy tällöin samoin kuin jos saneerausohjelmaa ei olisi vahvistettu.
Tuomioistuin voi 1 momentin estämättä velallisen tai konkurssihakemuksen tehneen velkojan vaatimuksesta
määrätä, että saneerausohjelma ei konkurssin vuoksi raukea, jos tähän on erityinen syy sen vuoksi, että
pääosa saneerausveloista on jo ohjelman mukaisesti maksettu.
Menettelyn aloittamisen jälkeen syntyneen velan asemasta konkurssissa säädetään 32 §:n 2 momentissa.
Selvittäjälle ja valvojalle suoritettavan palkkion ja korvauksen asemasta konkurssissa säädetään 87 §:n 5
momentissa.
Jos päätös velallisen asettamisesta konkurssiin kumotaan tai konkurssi peruuntuu, ohjelman raukeaminen
peruuntuu ja ohjelman ehtoja on noudatettava samoin kuin jos velallista ei olisi asetettu konkurssiin.
(17.5.2019/665)
66 a § (2.3.2007/247)
Tuntemattomien velkojien asema
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 30/48Jos vasta saneerausohjelman päätyttyä ilmenee saneerausvelka, jonka perusteella saneerausohjelmaa olisi
voitu muuttaa, velallisen on suoritettava velasta määrä, jonka velkoja olisi saanut, jos velka olisi sisältynyt
saneerausohjelmaan.
10 luku
Menettelysäännökset
66 b § (16.6.2017/365)
Kansainvälinen toimivalta
Suomalaisen tuomioistuimen toimivallasta yrityksen saneerausta koskevassa asiassa silloin, kun velallisen
pääintressien keskus on Suomessa tai muussa sellaisessa Euroopan unionin jäsenvaltiossa, johon
maksukyvyttömyysmenettelyistä annettua Euroopan parlamentin ja neuvoston asetusta (EU) 2015/848
sovelletaan, säädetään mainitussa asetuksessa.
67 § (14.12.2017/865)
Toimivaltainen tuomioistuin saneerausmenettelyä koskevassa asiassa
Tässä laissa tarkoitettua saneerausmenettelyä koskevia asioita käsitellään Ahvenanmaan, Helsingin, Länsi-
Uudenmaan, Oulun, Pirkanmaan, Pohjanmaan, Pohjois-Savon, Päijät-Hämeen ja V arsinais-Suomen
käräjäoikeuksissa. Käräjäoikeuksien tuomiopiireistä näissä asioissa säädetään valtioneuvoston asetuksella.
Saneerausmenettelyä koskevan asian käsittelee se 1 momentissa tarkoitettu tuomioistuin, jonka
tuomiopiirissä velallisen hallintoa pääasiallisesti hoidetaan. Konserniin kuuluvan tytäryhtiön
saneerausmenettelyä koskeva asia käsitellään kuitenkin siinä tuomioistuimessa, jossa emoyhtiön
saneerausmenettelyä koskeva asia on vireillä. Jos emoyhtiön saneerausmenettelyä koskeva asia tulee vireille
myöhemmin, voi tytäryhtiön saneerausmenettelyä koskevaa asiaa käsittelevä tuomioistuin siirtää asian siihen
tuomioistuimeen, jossa emoyhtiötä koskeva asia on vireillä. Jos siirtävän tuomioistuimen käsiteltävänä on
velallista koskeva, saneerausmenettelyn alettua tehty konkurssihakemus, siirretään myös se sanotun
tuomioistuimen ratkaistavaksi. V ahvistetun saneerausohjelman oikaisemista, muuttamista tai raukeamista
koskevan asian käsittelee se tuomioistuin, jossa saneerausmenettely oli vireillä. Jos konkurssihakemusta
käsittelevälle tuomioistuimelle tehdään saneeraushakemus, tuomioistuimen on, jos se ei ole asiassa
toimivaltainen, siirrettävä saneeraushakemus hakijan pyynnöstä toimivaltaiseen tuomioistuimeen.
67 a § (2.3.2007/247)
Toimivaltainen tuomioistuin konkurssiin asettamista koskevassa asiassa
Jos velallista koskeva konkurssihakemus on vireillä, kun hakemus saneerausmenettelyn aloittamisesta tulee
vireille tai jos konkurssihakemus tulee vireille ennen kuin päätös saneerausmenettelyn aloittamisesta on
lainvoimainen, konkurssihakemus käsitellään siinä käräjäoikeudessa, jossa saneeraushakemus on vireillä tai
joka on käsitellyt saneerausmenettelyn aloittamista koskevan asian. Sen käräjäoikeuden, jonne
konkurssihakemus on tehty , on siirrettävä konkurssihakemus saneeraushakemusta käsittelevän tai sitä
käsitelleen käräjäoikeuden ratkaistavaksi.
Saneerausmenettelyn aikana tehtävä hakemus velallisen asettamisesta konkurssiin käsitellään siinä
käräjäoikeudessa, jossa saneerausmenettely on vireillä.
Jos velallinen asetetaan konkurssiin, 1 tai 2 momentissa tarkoitettu käräjäoikeus voi siirtää asian siihen
käräjäoikeuteen, joka muutoin on toimivaltainen käsittelemään velallisen konkurssia, jos se on
tarkoituksenmukaista. Käräjäoikeuden on samalla määrättävä pesänhoitaja.
68 § (30.8.2002/771)
Käsittelyjärjestys
Tässä laissa tarkoitetun asian käsittelyssä noudatetaan hakemusasioiden käsittelyä koskevia
oikeudenkäymiskaaren 8 luvun  säännöksiä, jollei tästä laista muuta johdu.
Yrityksen saneerausta koskeva asia on käsiteltävä asian edellyttämällä joutuisuudella. (2.3.2007/247)
69 § (25.5.2022/386)
Hakemus
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 31/48Hakemus saneerausmenettelyn aloittamisesta on toimitettava tuomioistuimen kansliaan kirjallisena. Jos
hakemus tehdään velallista koskevan konkurssihakemuksen vireillä ollessa, se voidaan antaa
tuomioistuimelle istunnossa, jossa käsitellään konkurssihakemusta.
Hakemukseen on liitettävä tarpeellinen selvitys velallisesta ja siitä, millä perusteella tuomioistuin on
toimivaltainen. V elallisen on lisäksi liitettävä hakemukseensa selvitys velkojistaan, veloistaan ja niiden
vakuuksista sekä taloudellisesta tilanteestaan. Jollei kyseessä ole 6 §:n 1 kohdassa tarkoitetulla perusteella
tehty hakemus, velallisen on selvitettävä taloudellisten vaikeuksiensa keskeiset syyt, miten velallisen
toimintaa on tarkoitus tulevaisuudessa jatkaa sekä millä varoilla saneerausmenettelystä aiheutuvat
kustannukset katetaan ja miten velallinen kykenee maksamaan saneerausvelkoihin kuulumattomat velkansa.
Hakemuksessa on ilmoitettava, minkä 4 b tai 6 §:n mukaisen perusteen nojalla saneerausmenettelyä haetaan
aloitettavaksi. T arvittaessa on ilmoitettava hakemuksen ensisijainen peruste.
Hakemukseen liitettävistä asiakirjoista ja vaadittavasta selvityksestä annetaan tarkempia säännöksiä
valtioneuvoston asetuksella.
Hakemusta saneerausmenettelyn aloittamisesta ei voida ottaa tutkittavaksi vahvistetun saneerausohjelman
voimassa ollessa.
L:lla 386/2022  muutettu 69 § tulee voimaan 1.7.2022. Aiempi sanamuoto kuuluu:
69 §
Hakemus
Hakemus saneerausmenettelyn aloittamisesta on toimitettava tuomioistuimen kansliaan kirjallisena. Jos
hakemus tehdään velallista koskevan konkurssihakemuksen vireillä ollessa, se voidaan antaa
tuomioistuimelle istunnossa, jossa käsitellään konkurssihakemusta.
Hakemukseen on liitettävä tarpeellinen selvitys velallisesta ja siitä, millä perusteella tuomioistuin on
toimivaltainen. V elallisen on lisäksi liitettävä hakemukseensa selvitys velkojistaan, veloistaan ja niiden
vakuuksista sekä taloudellisesta tilanteestaan. Jollei velallinen ole tehnyt hakemusta 6 §:n 1 momentin 1
kohdassa tarkoitetuin tavoin yhdessä velkojiensa kanssa eivätkä velkojat ole puoltaneet hakemusta, velallisen
on selvitettävä taloudellisten vaikeuksiensa keskeiset syyt, miten velallisen toimintaa on tarkoitus
tulevaisuudessa jatkaa sekä millä varoilla saneerausmenettelystä aiheutuvat kustannukset katetaan ja miten
velallinen kykenee maksamaan saneerausvelkoihin kuulumattomat velkansa. (16.6.2017/365)
Hakemukseen liitettävistä asiakirjoista ja vaadittavasta selvityksestä säädetään tarkemmin asetuksella.
Hakemusta saneerausmenettelyn aloittamisesta ei voida ottaa tutkittavaksi vahvistetun saneerausohjelman
voimassa ollessa. (2.3.2007/247)
70 §
Välitoimenpiteet hakemuksen johdosta
Tuomioistuimen on annettava velallisen hakemus tiedoksi saataviensa suuruuden perusteella merkittävinä
pidettäville velkojille sekä muillekin velkojille, joita tuomioistuin katsoo tarpeelliseksi kuulla hakemuksesta,
sekä varattava näille tilaisuus antaa määräpäivään mennessä kirjallinen lausuma. Jos kyseessä on 6 §:n 1
kohdassa tarkoitetulla perusteella tehty hakemus, saneerausmenettely voidaan aloittaa muita velkojia
kuulematta. (25.5.2022/386)
L:lla 386/2022  muutettu 1 momentti tulee voimaan 1.7.2022. Aiempi sanamuoto kuuluu:
Tuomioistuimen on annettava velallisen hakemus tiedoksi saataviensa suuruuden perusteella merkittävinä
pidettäville velkojille sekä muillekin velkojille, joita tuomioistuin katsoo tarpeelliseksi kuulla hakemuksesta,
sekä varattava näille tilaisuus antaa määräpäivään mennessä kirjallinen lausuma. Jos velallisen hakemus on 6
§:n 1 momentin 1 kohdassa tarkoitetuin tavoin tehty yhdessä velkojien kanssa tai velkojat ovat puoltaneet
velallisen hakemusta, saneerausmenettely voidaan aloittaa muita velkojia kuulematta. (2.3.2007/247)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 32/48Tuomioistuimen on annettava velkojan tai todennäköisen velkojan hakemus tiedoksi velalliselle sekä
varattava tälle tilaisuus antaa määräpäivään mennessä kirjallinen lausuma. T uomioistuimen on myös
kehotettava velallista toimittamaan tuomioistuimelle määräpäivään mennessä selvitys velkojistaan,
veloistaan ja velkojen vakuuksista.
Jos tuomioistuin velkojan tai todennäköisen velkojan hakemuksen johdosta katsoo tarpeelliseksi, se voi
ennen menettelyn aloittamista koskevan päätöksen tekemistä varata muille 2 momentissa tarkoitetusta
velallisen selvityksestä ilmeneville velkojille tai suurimpien velkojen velkojille tilaisuuden antaa
määräpäivään mennessä kirjallinen lausuma.
Hakemuksesta tehtävistä ilmoituksista säädetään tarvittaessa asetuksella. (26.1 1.1993/1029)
71 §
Päätös menettelyn aloittamisesta
Päättäessään saneerausmenettelyn aloittamisesta tuomioistuimen tulee:
1) määrätä selvittäjä, jollei 82 a tai 82 b §:stä johdu muuta; (25.5.2022/386)
L:lla 386/2022  muutettu 1 kohta tulee voimaan 1.7.2022. Aiempi sanamuoto kuuluu:
1) määrätä selvittäjä siten kuin 83 §:ssä säädetään, jollei 90 §:stä johdu muuta;
2) asettaa velkojatoimikunta, jollei 10 §:n 1 momentista johdu muuta; (25.5.2022/386)
L:lla 386/2022  muutettu 2 kohta tulee voimaan 1.7.2022. Aiempi sanamuoto kuuluu:
2) asettaa velkojatoimikunta siten kuin 84 §:ssä säädetään, jollei 10 tai 90 §:stä johdu muuta;
3) asettaa määräpäivä, johon mennessä velkojien on kirjallisesti ilmoitettava selvittäjälle vaatimuksensa, jos
ne poikkeavat velallisen ilmoittamista, uhalla, että vaatimus muuten jää ottamatta huomioon ja saatava
lakkaa siten kuin 47 §:ssä säädetään;
4) asettaa määräpäivä, johon mennessä selvittäjän on lähetettävä 8 §:n 1 momentissa tarkoitettu selvitys
velallisen taloudellisesta tilasta tiedoksi asiaan osallisille;
5) asettaa määräpäivä, johon mennessä ehdotus saneerausohjelmaksi on laadittava ja toimitettava selvittäjälle
ja tuomioistuimelle;
6) merkitä päätökseen sen antamisen tai julistamisen kellonaika;
7) merkitä päätökseen, perustuuko tuomioistuimen kansainvälinen toimivalta
maksukyvyttömyysmenettelyistä annetun Euroopan parlamentin ja neuvoston asetuksen (EU) 2015/848 3
artiklan 1 vai 2 kohtaan.
(16.6.2017/365)
Päätöksestä tulee ilmetä, millä tavoin menettelyn aloittaminen rajoittaa velallisen oikeutta määrätä
omaisuudestaan ja toiminnastaan.
Selvittäjän on viipymättä annettava päätös tiedoksi velallisen hakemuksesta tai selvityksestä ilmeneville
velkojille sekä takaajille, kanssavelallisille ja vakuuden asettajille. Jos kysymyksessä on 10 §:n 4 momentissa
tarkoitettu velallinen, päätös on annettava tiedoksi myös asianomaiselle elinkeino-, liikenne- ja
ympäristökeskukselle. Maksukyvyttömyysmenettelyistä annetussa Euroopan parlamentin ja neuvoston
asetuksessa (EU) 2015/848 tarkoitetuille ulkomaisille velkojille ilmoitus on toimitettava siten kuin
asetuksessa edellytetään. (16.6.2017/365)
Jollei velkoja ole toimittanut 1 momentin 3 kohdassa tarkoitettua ilmoitusta vaatimuksistaan suomen, ruotsin
tai englannin kielellä, selvittäjän on pyydettävä velkojaa toimittamaan ilmoituksestaan tarpeellisin osin
käännös jollekin näistä kielistä. (16.6.2017/365)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 33/4872 §
Ohjelmaehdotuksen käsittelyn aloittaminen
Kun ehdotus saneerausohjelmaksi on toimitettu tuomioistuimelle, sen on varattava muille asiaan osallisille
kuin ehdotuksen laatijalle tilaisuus antaa ehdotuksesta määräajassa kirjallinen lausuma tai kutsuttava asiaan
osallinen kuultavaksi istuntoon. Kuultavaksi kutsutulle velkojalle voidaan varata mahdollisuus antaa
istuntoon saapumisen sijasta kirjallinen lausuma. Kehotuksen ja kutsun sekä ohjelmaehdotuksen
tiedoksiannosta huolehtii selvittäjä.
Tuomioistuin voi ohjelmaehdotuksen esittämiseen oikeutetun vaatimuksesta pidentää ehdotuksen laatimiselle
varattua määräaikaa, jos se on erityisistä syistä tarpeen.
Määräajan päätyttyä toimitettu ohjelmaehdotus jätetään huomiotta.
73 § (2.3.2007/247)
Ohjelmaehdotuksen puuttuminen
Jos tuomioistuimelle ei määräajassa ole toimitettu 41 ja 42 §:ssä asetetut vaatimukset täyttävää ehdotusta
saneerausohjelmaksi, tuomioistuimen on varattava hakijalle, selvittäjälle ja mahdollisen puutteellisen
ehdotuksen esittäjälle tilaisuus tulla kuulluksi. Jollei kuuleminen anna aihetta muuhun, tuomioistuimen on
tehtävä päätös saneerausmenettelyn lakkaamisesta.
74 §
Saatavien riitauttaminen
Päättäessään ohjelmaehdotuksen jatkokäsittelystä tuomioistuimen tulee samalla varata asiaan osallisille
tilaisuus 72 §:n 1 momentissa tarkoitettua määräpäivää aikaisempaan määräpäivään mennessä ilmoittaa
selvittäjälle kirjallisesti ohjelmaehdotuksessa tarkoitettuja saatavia koskevat väitteet. V elallisen puolesta
väitteitä voivat esittää sekä selvittäjä että velallinen.
Selvittäjän on annettava määräpäivään mennessä ilmoitetut väitteet tiedoksi velalliselle sekä niille velkojille,
joiden oikeutta kukin väite koskee. T uomioistuimelle selvittäjän on ennen ohjelmaehdotuksen jatkokäsittelyä
toimitettava luettelo, josta ilmenee kunkin väitteen tekijä ja kohde.
Edellä 1 momentissa tarkoitetun määräpäivän jälkeen ilmoitetut väitteet jätetään tutkimatta.
75 §
Väitteiden käsittely
Edellä 74 §:ssä tarkoitetut väitteet käsitellään ja asia ratkaistaan ohjelmaehdotuksen käsittelyn yhteydessä,
jos se vaadittava todistelu ja muut seikat huomioon ottaen on mahdollista aiheuttamatta olennaista viivästystä
tai muuta haittaa saneerausmenettelylle.
Jos asiaa ei 1 momentin mukaan voida käsitellä ja ratkaista saneerausmenettelyn yhteydessä, tuomioistuimen
on osoitettava se osapuoli, jolla on asiassa näyttövelvollisuus, määräajassa saattamaan asia tutkittavaksi eri
oikeudenkäynnissä tai muussa sellaista asiaa varten tarkoitetussa menettelyssä. Kyseisen saatavan huomioon
ottamisesta saneerausohjelmassa säädetään 47 §:n 1 momentissa.
76 §
Ohjelmaehdotuksen käsittely ja tiedoksianto sekä äänestysmenettely
Kun asiaan osalliset ovat saaneet tilaisuuden lausua käsityksensä ehdotuksesta saneerausohjelmaksi ja
tuomioistuin on tehnyt 47 §:n 1 momentissa tarkoitetun päätöksen epäselvien saneerausvelkojen huomioon
ottamisesta, ehdotuksen laatijalle voidaan varata tilaisuus oikaista, tarkistaa tai täydentää ehdotusta
määräajassa.
Tuomioistuimen saatua lopullisen ohjelmaehdotuksen sen on päätettävä, miten velkojat on jaettava ryhmiin
ja mitkä ryhmät ovat äänivaltaisia. Tässä tarkoitettuun päätökseen ei saa hakea erikseen muutosta.
Tuomioistuimen on kehotettava äänivaltaisia velkojia määräpäivään mennessä kirjallisesti ilmoittamaan
tuomioistuimelle hyväksyvä tai hylkäävä kanta ohjelmaehdotukseen ( äänestyslausuma ). Määräpäivän
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 34/48jälkeen annettu äänestyslausuma jätetään huomiotta. Kehotuksen sekä lopullisen ohjelmaehdotuksen ja
käsittelystä laaditun pöytäkirjan tai asianosaisten kirjallisten lausumien tiedoksiannosta huolehtii selvittäjä.
Tuomioistuimen on annettava määräpäivään mennessä toimitetut äänestyslausumat tiedoksi selvittäjälle.
Selvittäjän on viipymättä laadittava selvitys äänestyslausumista ja äänestyksen tuloksesta kunkin
ohjelmaehdotuksen osalta ( äänestysselvitys ) sekä toimitettava selvitys tuomioistuimelle ja huolehdittava sen
tiedoksiannosta.
Äänestysmenettely ei ole kuitenkaan tarpeen, jos 52 §:ssä tarkoitettu enemmistö jokaisesta velkojaryhmästä
on kirjallisesti hyväksynyt ohjelmaehdotuksen eikä kukaan velkojista ole 72 §:ssä tarkoitetussa lausumassa
vedonnut seikkaan, jonka perusteella saneerausohjelma olisi jätettävä vahvistamatta. (2.3.2007/247)
77 §
Päätös saneerausohjelman vahvistamisesta
Saatuaan äänestysselvityksen tuomioistuin voi, mikäli se katsotaan tarpeelliseksi, varata asiaan osallisille
tilaisuuden antaa siitä sekä ohjelman seurantaa koskevista, 61 §:ssä tarkoitetuista järjestelyistä määräpäivään
mennessä kirjallinen lausuma.
Tuomioistuimen tehtyä päätöksen saneerausohjelman vahvistamisesta ja määrättyä ohjelman seurantaa
koskevista asioista selvittäjän on annettava päätös tiedoksi asiaan osallisille.
Saneerausohjelmaa on noudatettava muutoksenhausta huolimatta, jollei tuomioistuin, jossa asia on
muutoksenhaun vuoksi vireillä, toisin määrää. (2.3.2007/247)
Saneerausmenettely lakkaa, kun saneerausohjelma on vahvistettu.
78 § (6.11.1998/794)
Päätös menettelyn lakkaamisesta ilman saneerausohjelman vahvistamista
Jos tehdään vaatimus menettelyn keskeyttämisestä tai saneerausvelan velkoja vaatii velallisen asettamista
konkurssiin, tuomioistuimen on varattava velalliselle, selvittäjille ja saataviensa suuruuden perusteella
merkittävinä pidettäville velkojille sekä muillekin velkojille, joita tuomioistuin katsoo tarpeelliseksi kuulla
hakemuksesta, tilaisuus antaa määräpäivään mennessä kirjallinen lausuma tai kutsuttava asiaan
osallinenkuultavaksi istuntoon. Kehotuksen ja kutsun sekä vaatimuksen tiedoksiannosta velalliselle ja
velkojille huolehtii selvittäjä.
Selvittäjän on viipymättä annettava saneerausmenettelyn lakkaamista tarkoittava päätös tiedoksi kaikille
asiaan osallisille.
79 § (6.11.1998/794)
Päätös velkajärjestelyn tai saneerausohjelman raukeamisesta
Ennen kuin velkajärjestely tai saneerausohjelma määrätään 64 tai 65 §:n nojalla raukeamaan, tuomioistuimen
on varattava velalliselle, valvojalle ja saataviensa suuruuden perusteella merkittävinä pidettäville velkojille
sekä muillekin velkojille, joita tuomioistuin katsoo tarpeelliseksi kuulla hakemuksesta, tilaisuus antaa asiasta
kirjallinen lausuma tai kutsuttava asiaan osallinen kuultavaksi istuntoon.
Velkajärjestelyn raukeamisesta on viipymättä ilmoitettava velalliselle ja valvojalle sekä myös velkojille siltä
osin kuin tuomioistuin pitää sitä tarpeellisena. Saneerausohjelman raukeamisesta on ilmoitettava velalliselle,
kaikille velkojille ja valvojalle.
79 a § (16.6.2017/365)
Yrityssaneerausasioiden rekisteri
Yrityssaneerausasioista pidettävään rekisteriin merkityt yrityssaneerausasian käsittelyä koskevat tiedot ovat
saatavissa yleisen tietoverkon kautta maksutta. Yrityssaneerausasioista pidettävästä rekisteristä säädetään
konkurssi- ja yrityssaneerausrekisteristä annetussa laissa (137/2004) .
80 § (16.6.2017/365)
Kuulutukset ja ilmoitukset
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 35/48Selvittäjän on huolehdittava saneerausmenettelyn alkamista koskevan kuulutuksen julkaisemisesta
virallisessa lehdessä, yhdessä tai useammassa päivälehdessä tai muulla tarkoituksenmukaisella tavalla, jos
selvittäjä katsoo, että kuuluttaminen on tarpeen tuntemattomien velkojien määrän tai muun syyn vuoksi.
Selvittäjän on pyydettävä kuulutuksen julkaisemista ulkomailla, jos maksukyvyttömyysmenettelyistä
annetussa Euroopan parlamentin ja neuvoston asetuksessa (EU) 2015/848 niin edellytetään. Selvittäjä voi
pyytää kuulutuksen julkaisemisesta ulkomailla myös muussa tapauksessa, jos kuulutuksen julkaiseminen on
tarpeen.
Edellä 1 momentissa tarkoitetusta kuulutuksesta on käytävä ilmi saneeraushakemuksen vireilletulon
päivämäärä sekä saneerausmenettelyn alkamisen päivämäärä ja kellonaika. V irallisessa lehdessä julkaistavan
kuulutuksen sisällöstä säädetään tarkemmin valtioneuvoston asetuksella.
Saneerausmenettelyyn liittyvistä ilmoituksista viranomaisille ja merkinnöistä kaupparekisteriin ja erinäisistä
omaisuuslajeista sekä kiinnityksistä pidettäviin rekistereihin säädetään valtioneuvoston asetuksella.
81 § (17.5.2019/665)
Tiedoksiantotapa
Tuomioistuin voi toimittaa tässä laissa tarkoitetut tiedoksiannot sähköisellä tiedonsiirtomenetelmällä tai
postitse, jollei tiedoksiantoa ole tarpeen toimittaa vastaanottotodistusta tai saantitodistusta vastaan taikka
muuta riita-asioita varten säädettyä todisteellista tiedoksiantotapaa käyttäen.
Selvittäjä voi toimittaa tässä laissa tarkoitetut ilmoitukset, kutsut ja muut tiedoksiannot sekä asiakirjat
tarkoituksenmukaista tapaa käyttäen:
1) sähköisellä tiedonsiirtomenetelmällä tai postitse velkojan tai velallisen ilmoittamaan osoitteeseen taikka
väestötietojärjestelmään tai kaupparekisteriin merkittyyn postiosoitteeseen;
2) tallentamalla ne konkurssi- ja yrityssaneerausasioiden asianhallintajärjestelmään edellyttäen, että
vastaanottajalle on myönnetty pääsy järjestelmään;
3) tallentamalla ne muuhun sähköiseen järjestelmään, johon vastaanottajalla on pääsy ja jonka käyttämisen
vastaanottaja on hyväksynyt;
4) puhelimitse, jollei kirjallinen menettely ole asian laadun vuoksi tarpeen.
Jos selvittäjä toimittaa tiedoksiannon 2 momentin 2 tai 3 kohdassa tarkoitetulla tavalla, hänen on ilmoitettava
tiedoksiannon vastaanottajalle sähköisellä tiedonsiirtomenetelmällä tämän ilmoittamaan osoitteeseen
asiakirjan tallentamisesta konkurssi- ja yrityssaneerausasioiden asianhallintajärjestelmään tai muuhun
sähköiseen järjestelmään, jollei vastaanottajan kanssa ole muuta sovittu.
Velkojat ja velallinen voivat toimittaa selvittäjälle tässä laissa tarkoitetut lausumat, vastineet ja ilmoitukset
tallentamalla ne konkurssi- ja yrityssaneerausasioiden asianhallintajärjestelmään taikka toimittamalla ne
selvittäjälle sähköisellä tiedonsiirtomenetelmällä tai postitse.
Loppuselonteko voidaan toimittaa velkojalle sähköisellä tiedonsiirtomenetelmällä tai postitse siihen
osoitteeseen, jonka velkoja on ilmoittanut saneerausmenettelyssä taikka myöhemmin saneerausohjelman
vahvistamisen jälkeen valvojalle tai velalliselle.
81 a § (17.5.2019/665)
Sähköisellä tiedonsiirtomenetelmällä saapuneen viestin saapumisajankohta
Konkurssi- ja yrityssaneerausasioiden asianhallintajärjestelmään tallennetun asiakirjan ja sähköisellä
tiedonsiirtomenetelmällä toimitetun viestin katsotaan saapuneen vastaanottajalle määräajassa, jos se on
saapunut niin kuin sähköisestä asioinnista viranomaistoiminnassa annetun lain (13/2003) 10 ja 1 1 §:ssä
säädetään.
82 §
Pakkokeinot velallista vastaan
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 36/48Jos velallinen laiminlyö hänelle 13 §:n tai 70 §:n 2 momentin mukaan kuuluvan velvollisuuden, tuomioistuin
voi velvoittaa hänet täyttämään sen määräajassa ja asettaa velvoitteen tehosteeksi uhkasakon.
11 luku
Selvittäjän määrääminen ja velkojatoimikunnan asettaminen sekä niiden valvonta
82 a § (25.5.2022/386)
Selvittäjän määrääminen varhaisessa saneerausmenettelyssä
Tuomioistuimen on määrättävä selvittäjä, jos tuomioistuin varhaisessa saneerausmenettelyssä määrää 14 a
§:ssä tarkoitetut kiellot. Selvittäjä voidaan kuitenkin jättää määräämättä, jos kukaan ei ole tehnyt esitystä
selvittäjän määräämisestä tai muuten vaatinut sitä.
Jos 14 a §:ssä tarkoitettuja kieltoja ei ole määrätty , tuomioistuin voi määrätä selvittäjän, jos se katsoo
selvittäjän tarpeelliseksi saneerausohjelman valmistelun tai velkojien edun valvomisen kannalta.
Selvittäjä on 2 momentista poiketen määrättävä aina, jos sitä vaatii:
1) velallinen; tai
2) yhteisellä lausumallaan enemmän kuin puolet tunnetuista velkojista ja näiden velkojien yhteenlasketut
saatavat edustavat enempää kuin puolta tunnettujen velkojien saatavien kokonaismäärästä.
Menettelyn kuluessa selvittäjä on 1 ja 2 momentista poiketen määrättävä aina, jos saneerausohjelma
vahvistetaan 54 §:n nojalla.
L:lla 386/2022  lisätty 82 a § tulee voimaan 1.7.2022.
82 b § (25.5.2022/386)
Selvittäjän määrääminen perusmuotoisessa saneerausmenettelyssä
Tuomioistuimen on määrättävä selvittäjä perusmuotoisen saneerausmenettelyn aloittamisesta päätettäessä,
jollei 2 ja 3 momentista johdu muuta.
Kun velallinen on tehnyt hakemuksen saneerausmenettelyn aloittamisesta, selvittäjä voidaan jättää
määräämättä, jos kukaan ei ole tehnyt esitystä selvittäjän määräämisestä tai muuten vaatinut sitä. Kun
hakemuksen on tehnyt velkoja, selvittäjä voidaan jättää määräämättä, jos velallisen tunnetuille velkojille
ennen menettelyn aloittamista koskevan päätöksen tekemistä varataan tilaisuus määräajassa antaa asiassa
kirjallinen lausuma eikä kukaan vaadi selvittäjän määräämistä. Menettelyn alettua selvittäjä voidaan määrätä
velkojan tai velallisen vaatimuksesta.
Vaikka selvittäjän määräämistä olisi vaadittu, tuomioistuin voi jättää selvittäjän määräämättä, jos on erityisiä
syitä katsoa, ettei selvittäjän määrääminen ole saneerausohjelman valmistelun tai velkojien edun valvomisen
kannalta tarpeellista.
L:lla 386/2022  lisätty 82 b § tulee voimaan 1.7.2022.
83 §
Selvittäjän valitseminen (25.5.2022/386)
L:lla 386/2022  muutettu otsikko tulee voimaan 1.7.2022. Aiempi sanamuoto kuuluu: Selvittäjän
määrääminen
Selvittäjäksi määrätään saneerausmenettelyn aloittamisesta päätettäessä velkojan tai velallisen esittämä
henkilö. Jollei hyväksymiskelpoista esitystä ole, tuomioistuimen on määrättävä selvittäjäksi tehtävään
soveltuva ja halukas henkilö. (25.5.2022/386)
L:lla 386/2022  muutettu 1 momentti tulee voimaan 1.7.2022. Aiempi sanamuoto kuuluu:
Selvittäjä määrätään saneerausmenettelyn aloittamisesta päätettäessä velkojan tai velallisen esityksestä. Jollei
hyväksymiskelpoista esitystä ole, tuomioistuimen on määrättävä selvittäjäksi tehtävään soveltuva ja halukas
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 37/48henkilö. (2.3.2007/247)
Velkojatoimikunnan vaatimuksesta 1 momentin nojalla määrätyn selvittäjän tilalle tai lisäksi voidaan määrätä
velkojatoimikunnan esittämä selvittäjä. Tähän momenttiin perustuva vaatimus selvittäjän vaihtamisesta on
tehtävä kuukauden kuluessa velkojatoimikunnan asettamisesta.
Jos vähintään puolet johonkin 51 §:n 3 momentissa tarkoitettuun velkojaryhmään kuuluvista tunnetuista
velkojista sitä vaatii, 1 momentin nojalla määrätyn selvittäjän tilalle tai lisäksi voidaan määrätä näiden
esittämä selvittäjä. Edellytyksenä on, että esitystä kannattaa vähintään puolet kuhunkin edellä tarkoitettuun
velkojaryhmään kuuluvista tunnetuista velkojista. Tähän momenttiin perustuva vaatimus selvittäjän
vaihtamisesta on tehtävä kuukauden kuluessa saneerausmenettelyn alkamisesta.
Selvittäjän on aina täytettävä 8 §:n 4 momentissa säädetyt vaatimukset. Henkilö, joka on mainitussa
säännöksessä tarkoitetussa suhteessa velalliseen tai velkojaan, voidaan kuitenkin määrätä selvittäjäksi, jos
vähintään kaksi kolmasosaa kuhunkin velkojaryhmään kuuluvista tunnetuista velkojista kannattaa hänen
määräämistään. V elkojaa, joka ei käytä tilaisuutta kantansa ilmaisemiseen, ei oteta enemmistöä laskettaessa
huomioon. (25.5.2022/386)
L:lla 386/2022  muutettu 4 momentti tulee voimaan 1.7.2022. Aiempi sanamuoto kuuluu:
Selvittäjän on aina täytettävä 8 §:n 3 momentissa säädetyt vaatimukset. Henkilö, joka on mainitussa
säännöksessä tarkoitetussa suhteessa velalliseen tai velkojaan, voidaan kuitenkin määrätä selvittäjäksi, jos
vähintään kaksi kolmasosaa kuhunkin velkojaryhmään kuuluvista tunnetuista velkojista kannattaa hänen
määräämistään. V elkojaa, joka ei käytä tilaisuutta kantansa ilmaisemiseen, ei oteta enemmistöä laskettaessa
huomioon.
83 a § (2.3.2007/247)
Väliaikainen selvittäjä
Päättäessään 22 §:ssä tarkoitetuista väliaikaisista kielloista tai myöhemmin tuomioistuin voi velallisen tai
velkojan vaatimuksesta määrätä väliaikaisen selvittäjän, jos siihen on tarvetta. Väliaikaisen selvittäjän
tehtävistä säädetään 8 §:n 2 momentissa. Väliaikaiseen selvittäjään sovelletaan, mitä 9 §:n 1 momentissa
säädetään selvittäjän tietojensaantioikeudesta, 12 §:ssä esteellisyydestä, 14 §:ssä salassapitovelvollisuudesta,
83 §:ssä selvittäjän määräämisestä, 85 §:ssä valvonnasta ja pakkokeinoista, 86 §:ssä selvittäjän
vapauttamisesta toimestaan, 87 §:ssä selvittäjän palkkiosta ja kustannusten korvauksesta sekä 94 §:n 1
momentissa selvittäjän korvausvelvollisuudesta.
84 §
Velkojatoimikunnan asettaminen ja päätöksenteko toimikunnassa
Velkojatoimikunta voidaan asettaa menettelyn aloittamisesta päätettäessä tai myöhemmin. Jollei 10 §:stä
muuta johdu, kukin toimikunnan jäsen määrätään asianomaiseen velkojaryhmään kuuluvan velkojan
esityksestä. T oimikuntaa voidaan myöhemmin täydentää sellaisen velkojaryhmän edustajalla, jonka edustus
puuttuu toimikunnasta. V elkojatoimikunta valitsee keskuudestaan puheenjohtajan. (2.3.2007/247)
Velkojaryhmän edustaja toimikunnassa voidaan vaihtaa, jos vähintään puolet ryhmään kuuluvista tunnetuista
velkojista sitä esittää.
Velkojatoimikunnan kutsuu koolle selvittäjä taikka puheenjohtaja omasta aloitteestaan tai jäsenen
vaatimuksesta. T oimikunta tekee päätökset yksinkertaisella enemmistöllä.
85 §
Valvonta ja pakkokeinot
Jos selvittäjä laiminlyö hänelle tämän lain mukaan kuuluvan tehtävän tai velvollisuuden, tuomioistuin voi
velvoittaa hänet suorittamaan sen määräajassa ja asettaa velvoitteen tehosteeksi uhkasakon.
86 §
Selvittäjän vapauttaminen toimestaan
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 38/48Tuomioistuin voi omasta aloitteestaan taikka velkojatoimikunnan tai velkojan vaatimuksesta sekä varattuaan
selvittäjälle ja harkintansa mukaan muille asiaan osallisille tilaisuuden tulla kuulluksi erottaa selvittäjän
toimestaan, jos hän olennaisesti laiminlyö velvollisuuksiaan tai erottamiseen on muu painava syy .
Tuomioistuin voi myös pätevästä syystä vapauttaa selvittäjän tehtävästään, jos tämä sitä pyytää.
Tuomioistuin voi määrätä, että 1 momentissa tarkoitettua päätöstä on noudatettava muutoksenhausta
huolimatta, jollei tuomioistuin, jossa asia on muutoksenhaun vuoksi vireillä, määrää toisin.
Uuden selvittäjän määräämiseen tehtävästään vapautetun tilalle sovelletaan vastaavasti, mitä 83 §:ssä
säädetään.
86 a § (25.5.2022/386)
Menettely ilman selvittäjää
Jos selvittäjää ei ole määrätty:
1) 13 §:ssä säädetyt velallisen velvollisuudet kohdistuvat velkojiin;
2) 20 §:ää sovellettaessa on kuultava velallista;
3) 21 §:n 1 momentissa tarkoitetut varat on luovutettava velalliselle;
4) velallinen ei ilman tunnettujen velkojien suostumusta saa ryhtyä oikeustoimiin, jotka vaatisivat selvittäjän
suostumuksen;
5) tuomioistuin voi määrätä, missä laajuudessa velallinen saa maksaa 18 §:n 2 momentin 4 kohdassa ja 14 c
§:n 2 momentin 6 kohdassa tarkoitettuja pienvelkoja;
6) 27 §:n 3 momentissa tarkoitettu ilmoitus on pyydettävä velalliselta, jonka on kohtuullisessa ajassa
esitettävä tunnettujen velkojien suostumus sopimuksessa pysymiseen;
7) velallinen voi 29 §:n 2 momentin 8 kohdassa säädetyn estämättä luovuttaa omaisuutensa konkurssiin;
8) selvittäjän tehtäviin kuuluvista tiedoksiannoista sekä äänestysselvityksen laatimisesta huolehtii
tuomioistuin;
9) 4 d §:ssä tarkoitetun hakemuksen voi tehdä velallinen, jonka on liitettävä mainitun pykälän 2 momentissa
tarkoitetut kirjalliset hyväksynnät ja lausumat hakemukseen.
L:lla 386/2022  lisätty 86 a § tulee voimaan 1.7.2022.
12 luku
Menettelystä aiheutuvat kustannukset
87 §
Selvittäjän palkkio ja kustannusten korvaaminen
Selvittäjällä on oikeus saada tehtävästään kohtuullinen palkkio, joka maksetaan velallisen varoista. Palkkiota
määrättäessä on otettava huomioon velallisyrityksen arvo menettelyn alkaessa, tehtävän vaikeus ja sen
vaatimien toimenpiteiden laajuus, selvittäjän työn tulokset sekä muut seikat. Selvittäjän vaatimuksesta
palkkiota voidaan maksaa osasuorituksina tehtävän edetessä, mikäli sitä tehtävän kesto, työn määrä ja muut
seikat huomioon ottaen on pidettävä kohtuullisena.
Selvittäjällä on oikeus saada velallisen varoista korvaus hänelle aiheutuneista, tehtävän hoitamisen kannalta
tarpeellisista kustannuksista. Selvittäjän vaatimuksesta tällaista korvausta on suoritettava ennakolta tai ennen
tehtävän päättymistä, jos sitä on odotettavissa olevien tai aiheutuneiden kustannusten määrä huomioon ottaen
pidettävä perusteltuna. (2.3.2007/247)
Selvittäjän on liitettävä palkkiota tai kustannusten korvausta koskevaan vaatimukseensa selvitys suoritetuista
toimenpiteistä sekä erittely , josta ilmenevät palkkion ja kustannusten perusteet. Jos selvittäjiä on useampia
kuin yksi, heidän on esitettävä vaatimuksensa samanaikaisesti, jollei ole erityistä syytä menetellä toisin.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 39/48Palkkion ja kustannusten korvauksen määrän vahvistaa velkojatoimikunta taikka, jos sellaista ei ole,
tuomioistuin. T uomioistuimen on ratkaistava palkkiota tai korvausta koskeva asia myös, jos selvittäjä,
velallinen tai velkoja haluaa moittia velkojatoimikunnan päätöstä ja panee vaatimuksen vireille 14 päivän
kuluessa siitä, kun hän sai tiedon velkojatoimikunnan päätöksestä, kuitenkin viimeistään kuukauden kuluessa
siitä, kun päätös tehtiin. T uomioistuimen on ennen asian ratkaisemista varattava asiaan osallisille tilaisuus
tulla kuulluiksi.
Jos velallinen asetetaan konkurssiin, tässä pykälässä tarkoitettu, maksamatta oleva palkkio ja korvaus sekä
niille varojen tilittämiseen kertyvä korko maksetaan konkurssissa velkojien maksunsaantijärjestyksestä
annetun lain 3 §:ssä tarkoitettujen saatavien jälkeen parhaalla etuoikeudella ja ennen 32 §:n 2 momentissa
tarkoitettuja saatavia. Ulosmittauksessa maksamatta olevalla palkkiolla ja korvauksella on sama etuoikeus
kuin velkojien maksunsaantijärjestyksestä annetun lain 4 §:ssä tarkoitetuilla saatavilla. (6.11.1998/794)
Jos selvittäjä on määrätty 82 a §:n 3 momentin 2 kohdassa tarkoitetun velkojien yhteisen lausuman johdosta,
mainitut velkojat vastaavat selvittäjän palkkion maksamisesta ja kustannusten korvaamisesta.
(25.5.2022/386)
L:lla 386/2022  lisätty 6 momentti tulee voimaan 1.7.2022.
88 §
Velkojatoimikunnasta aiheutuvat kustannukset
Jollei saneerausohjelmassa toisin määrätä, velkojatoimikunnan jäsenelle toimikunnan työhön osallistumisesta
aiheutuneiden tarpeellisten kustannusten korvaamiseen ovat velvollisia siihen velkojaryhmään kuuluvat
velkojat, jonka edustajana jäsen toimii tai johon jäsen kuuluu. (2.3.2007/247)
Velkojatoimikunnan jäsenellä on oikeus saada tehtävästään kohtuullinen palkkio, jos se velkojaryhmä, jonka
edustajana jäsen toimii tai johon jäsen kuuluu, niin päättää. Päätös edellyttää yksinkertaista enemmistöä sekä
velkojien lukumäärän että saatavien määrän mukaan laskettuna. (2.3.2007/247)
Edellä 1 ja 2 momentissa tarkoitettu ryhmään kuuluvien velkojien maksuvelvollisuus on yhteisvastuullinen.
Velkojien keskinäinen maksuvelvollisuus määräytyy heidän saataviensa määrän mukaisessa suhteessa.
89 §
Menettelyyn osallistumisen kustannukset
Se, joka haluaa käyttää oikeutta esittää ehdotus saneerausohjelmaksi, on velvollinen laatimaan ehdotuksen
omalla kustannuksellaan.
Asiaan osalliset vastaavat itse saneerausmenettelyyn osallistumisesta aiheutuvista kustannuksista. Edellä 75
§:n 1 momentissa tarkoitetussa väitteiden käsittelyssä ja 87 §:n 4 momentissa tarkoitetun moiteasian
käsittelyssä sovelletaan kuitenkin vastaavasti, mitä oikeudenkäymiskuluista riita-asiassa säädetään.
13 luku
Yksinkertaistettu saneerausmenettely
90 § (25.5.2022/386)
90 § on kumottu L:lla 25.5.2022/386 , joka tulee voimaan 1.7.2022. Aiempi sanamuoto kuuluu:
90 §
Selvittäjän ja velkojatoimikunnan määräämättä jättäminen
Kun velallinen on tehnyt hakemuksen saneerausmenettelyn aloittamisesta, selvittäjä voidaan jättää
määräämättä, jos kukaan ei ole tehnyt esitystä selvittäjän määräämisestä tai muuten vaatinut sitä. Kun
hakemuksen on tehnyt velkoja, selvittäjä voidaan jättää määräämättä, jos velallisen tunnetuille velkojille
ennen menettelyn aloittamista koskevan päätöksen tekemistä varataan tilaisuus määräajassa antaa asiassa
kirjallinen lausuma eikä kukaan vaadi selvittäjän määräämistä. Menettelyn alettua selvittäjä voidaan määrätä
velkojan tai velallisen vaatimuksesta. (2.3.2007/247)
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 40/48Tuomioistuin voi määrätä selvittäjän, vaikka sitä ei olisi vaadittu, jos se erityisestä syystä katsotaan
tarpeelliseksi. V aikka selvittäjän määräämistä olisi vaadittu, tuomioistuin voi jättää selvittäjän määräämättä,
jos on erityisiä syitä katsoa, ettei selvittäjän määrääminen ole saneerausohjelman valmistelun tai velkojien
edun valvomisen kannalta tarpeellista. (2.3.2007/247)
Mitä 1 momentissa säädetään, sovelletaan vastaavasti velkojatoimikunnan asettamiseen.
Jos selvittäjää ei ole määrätty:
1) edellä 13 §:ssä tarkoitetut velallisen velvollisuudet kohdistuvat velkojiin;
2) tämän lain 20 §:ää sovellettaessa on kuultava velallista;
3) edellä 21 §:n 1 momentissa tarkoitetut varat on luovutettava velalliselle;
4) velallinen ei ilman tunnettujen velkojien suostumusta saa ryhtyä oikeustoimiin, jotka tämän lain mukaan
vaatisivat selvittäjän suostumuksen;
5) tuomioistuin voi määrätä, missä laajuudessa velallinen saa maksaa 18 §:n 2 momentin 4 kohdassa
tarkoitettuja pienvelkoja;
6) edellä 27 §:n 3 momentissa tarkoitettu ilmoitus on pyydettävä velalliselta, jonka on kohtuullisessa ajassa
esitettävä tunnettujen velkojien suostumus sopimuksessa pysymiseen;
7) velallinen voi 29 §:n estämättä luovuttaa omaisuutensa konkurssiin;
8) selvittäjän tehtäviin kuuluvista tiedoksiannoista sekä äänestysselvityksen laatimisesta huolehtii
tuomioistuin.
91 § (16.6.2017/365)
91 § on kumottu L:lla 16.6.2017/365 .
92 § (2.3.2007/247)
Nopea saneerausohjelman vahvistaminen
Jollei 3 momentissa tarkoitettua estettä ole, ehdotus saneerausohjelmaksi voidaan 72 ja 74–76 §:n säännöksiä
noudattamatta vahvistaa saneerausohjelmaksi, jos on saatu:
1) kirjallinen hyväksyntä kaikilta sellaisilta tunnetuilta velkojilta, joiden saatavat ovat velkojien saatavien
kokonaismäärästä yhteensä vähintään 80 prosenttia, ja jokaiselta velkojalta, jonka saatavan määrä on
vähintään 5 prosenttia velkojien saatavien kokonaismäärästä; sekä
2) velallisen kirjallinen lausuma.
Tuomioistuimelle on ohjelmaehdotuksen yhteydessä toimitettava selvitys siitä, miten ja milloin niille
velkojille, jotka eivät ole hyväksyneet ehdotusta, on annettu tieto ehdotuksesta ja varattu tilaisuus lausua siitä
sekä ehdotusta vastustaneiden velkojien kirjalliset lausumat.
Ehdotusta saneerausohjelmaksi ei voida vahvistaa, ellei ehdotus ole sitä vastustaneen velkojan osalta 44–46
§:n mukainen tai jos se muutoin poikkeaa velkojan osalta siitä, mitä velkojan asemasta tässä laissa säädetään,
taikka jos ohjelman vahvistamiselle on 50 §:n 2 momentissa, 53 §:n 2 momentissa tai 55 §:ssä tarkoitettu
este.
Velkoja voi tämän lain säännösten estämättä vaatia suoritusta saatavastaan ja käyttää oikeuksiaan velkojana,
jos velkojalle ei ole varattu tilaisuutta tulla kuulluksi tässä pykälässä tarkoitetussa menettelyssä. Jos
kuitenkin velkojan täytyy olettaa muuten saaneen tiedon menettelyn aloittamisesta, sovelletaan, mitä 47 §:n 2
momentissa säädetään. (16.6.2017/365)
14 luku
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 41/48Vahingonkorvausvelvollisuus
93 §
Korvausvelvollisuus perusteettoman hakemuksen vuoksi
Se, joka tahallaan tai huolimattomuudesta panee vireille ilmeisen perusteettoman hakemuksen
saneerausmenettelystä, on velvollinen korvaamaan vahingon, joka velalliselle tai velkojalle tämän vuoksi
aiheutuu.
94 §
Selvittäjän ja velkojatoimikunnan jäsenen korvausvelvollisuus
Selvittäjä on velvollinen korvaamaan vahingon, jonka hän on tehtäväänsä hoitaessaan virheellä tai
laiminlyönnillä aiheuttanut velalliselle tai velkojalle taikka takaajalle tai vakuuden asettajalle. T yönantajana
selvittäjä vastaa edellä mainituille henkilöille aiheutetusta vahingosta siten kuin vahingonkorvauslain 3
luvussa  säädetään.
Mitä 1 momentissa säädetään, koskee vastaavasti velkojatoimikunnan jäsenen korvausvelvollisuutta.
95 §
Korvausvelvollisuus salassapitovelvollisuuden rikkomisen vuoksi
Se, joka tahallaan tai huolimattomuudesta rikkoo 14 §:ssä säädetyn salassapitovelvollisuuden, on velvollinen
korvaamaan velalliselle tämän vuoksi aiheutuneen vahingon.
95 a § (2.3.2007/247)
Korvaus saatavan luovuttamisesta
Jos velallinen perintäkiellon aikana luovuttaa saatavan siten, että velkoja menettää mahdollisuutensa
kuittaukseen, velallisen on korvattava velkojalle tästä aiheutunut vahinko.
15 luku
Erinäiset säännökset
96 §
Muutoksenhaku
Tuomioistuimen päätöksiin saneerausmenettelyä tai saneerausohjelmaa koskevassa asiassa saa hakea
muutosta, jollei muutoksenhakua ole erikseen kielletty tai kysymys ole asian käsittelyä koskevasta
ratkaisusta.
Jos päätökseen, jolla hakemus saneerausmenettelystä on hylätty , on haettu muutosta ja velallinen on asetettu
konkurssiin ennen asian ratkaisemista muutoksenhakutuomioistuimessa, konkurssi raukeaa, jos
saneerausmenettely aloitetaan. Konkurssin aikana syntyneet velat rinnastetaan saneerausmenettelyn aikana
syntyviin velkoihin. Jos saneerausmenettely aloitetaan muutoksenhakutuomioistuimen päätöksellä ja tällöin
on vireillä hakemus velallisen asettamisesta konkurssiin, hakemus raukeaa saneerausohjelman tultua
vahvistetuksi. (2.3.2007/247)
Saneerausmenettelyn aloittamista koskevan asian ratkaisseen tuomioistuimen on toimitettava
muutoksenhakemus sen käsittelevälle tuomioistuimelle viipymättä. V alitus on käsiteltävä kiireellisenä.
(2.3.2007/247)
Maksukyvyttömyysmenettelyistä annetun Euroopan parlamentin ja neuvoston asetuksen (EU) 2015/848 69
artiklan 4 kohdassa tarkoitettuun koordinaattorin päätökseen voidaan hakea muutosta siltä käräjäoikeudelta,
joka on ratkaissut hakemuksen ryhmäkoordinointimenettelyn aloittamisesta. Muutosta on haettava 30 päivän
kuluessa siitä, kun selvittäjä on saanut koordinaattorin päätöksen tiedoksi. (16.6.2017/365)
97 §
Julkisoikeudellisen velkojan asema velkajärjestelyssä
Julkisoikeudellisen saatavan haltijalla on oikeus muun lain estämättä suostua tässä laissa tarkoitettuun
velkajärjestelyyn tai sellaiseen vapaaehtoiseen velkajärjestelyyn, joka sisällöltään vastaa tässä laissa
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 42/48säädettyjä periaatteita. Suostumuksesta saa päättää se viranomainen, jolla on toimivalta saatavan perimiseen.
Sama koskee vastaavasti julkisyhteisöä, jolla on velalliselta yksityisoikeudellinen saatava.
98 §
Koron pääomitusta sisältävät lainat velkajärjestelyssä
Jos velan ehtojen mukaan velkaa takaisin maksettaessa pääomitetaan korkoa, tätä koskevat ehdot voidaan
velkajärjestelyssä syrjäyttää ja käsitellä menettelyn alkaessa maksamatta olevaa määrää samalla tavoin kuin
sellaista velkaa, johon ei liity koron pääomittamista.
Jos 1 momentissa tarkoitettua velkaa koskeva velkajärjestely raukeaa, velkojalla on oikeus vaatia maksua
koron pääomittamista koskevaa ehtoa huomioon ottamatta.
99 § (25.5.2022/386)
Vanhentumisajan ja perimismääräajan suhde velkajärjestelyyn
Vanhentumis- ja kanneajan katkeamisesta ja sen vaikutuksesta maksuohjelmassa huomioon otettavaan
saatavaan on voimassa, mitä velan vanhentumisesta annetun lain (728/2003) 1 1 ja 17 §:ssä  säädetään.
Jos velkojan on oikeuden menettämisen uhalla perittävä saatava laissa erikseen säädetyn ajan kuluessa eikä
velkaan sovelleta velan vanhentumisesta annettua lakia, tämän ajan umpeen kuluminen varhaisessa
saneerausmenettelyssä määrätyn 14 a §:ssä tarkoitetun kiellon, perusmuotoisen saneerausmenettelyn tai 22
§:ssä tarkoitetun väliaikaisen kiellon alettua taikka saneerausohjelman vahvistamisen jälkeen ei estä maksun
saamista saneerausohjelman nojalla.
Jos tähän lakiin perustuva perintä- tai täytäntöönpanokielto lakkaa ilman saneerausohjelman vahvistamista
tai ohjelmassa vahvistettu velkajärjestely raukeaa, 2 momentissa tarkoitettua määräaikaa laskettaessa ei oteta
huomioon sitä kalenterivuotta, jonka aikana perintä- tai täytäntöönpanokielto alkoi tai varhaisessa
saneerausmenettelyssä, jossa perintä- tai täytäntöönpanokieltoa ei ole määrätty , saneerausohjelma
vahvistettiin, eikä sen jälkeistä aikaa sen kalenterivuoden loppuun, jona kielto edellä tarkoitetulla tavalla
lakkasi tai velkajärjestely raukesi. Jos saneerausmenettely lakkaa ilman saneerausohjelman vahvistamista,
perintäkiellon voimassaoloaikaa ei oteta huomioon laskettaessa sitä aikaa, jonka kuluessa velkojan on
vaadittava suoritusta 25 §:n 2 momentissa tarkoitetulta takaajalta.
Jos velkojan on laissa säädetyn etuoikeuden säilyttämiseksi haettava ulosmittausta määrätyn ajan kuluessa,
etuoikeuden voimaan saattamiseen sovelletaan vastaavasti, mitä 1 momentissa säädetään oikeudesta maksun
saantiin.
Jos tähän lakiin perustuva täytäntöönpanokielto lakkaa ilman saneerausohjelman vahvistamista tai
ohjelmassa vahvistettu velkajärjestely raukeaa, 4 momentissa tarkoitettua määräaikaa laskettaessa ei oteta
huomioon täytäntöönpanokiellon alkamisen ja lakkaamisen tai velkajärjestelyn raukeamisen välistä aikaa.
Jos varhaisessa saneerausmenettelyssä ei ole määrätty täytäntöönpanokieltoa, huomioon ei oteta
saneerausohjelman vahvistamisen ja velkajärjestelyn raukeamisen välistä aikaa. Jos ulosottoperintä
keskeytyy tähän lakiin perustuvan täytäntöönpanokiellon tai saneerausohjelman vuoksi, mainittu aika
jätetään vastaavasti ottamatta huomioon etuoikeuden säilymistä arvioitaessa.
L:lla 386/2022  muutettu 99 § tulee voimaan 1.7.2022. Aiempi sanamuoto kuuluu:
99 §
Vanhentumisajan ja perimismääräajan suhde velkajärjestelyyn (15.8.2003/746)
Vanhentumis- ja kanneajan katkeamisesta ja sen vaikutuksesta maksuohjelmassa huomioon otettavaan
saatavaan on voimassa, mitä velan vanhentumisesta annetun lain (728/2003) 1 1 ja 17 §:ssä  säädetään.
(15.8.2003/746)
Jos velkojan on oikeuden menettämisen uhalla perittävä saatava laissa erikseen säädetyn ajan kuluessa eikä
velkaan sovelleta velan vanhentumisesta annettua lakia, tämän ajan umpeen kuluminen saneerausmenettelyn
tai 22 §:ssä tarkoitetun väliaikaisen kiellon alettua ei estä maksun saamista saneerausohjelman nojalla. Jos
tähän lakiin perustuva perintä- tai täytäntöönpanokielto lakkaa ilman saneerausohjelman vahvistamista tai
ohjelmassa vahvistettu velkajärjestely raukeaa, tässä momentissa tarkoitettua määräaikaa laskettaessa ei oteta
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 43/48huomioon sitä kalenterivuotta, jonka aikana perintä- tai täytäntöönpanokielto alkoi, eikä sen jälkeistä aikaa
sen kalenterivuoden loppuun, jona kielto edellä tarkoitetulla tavalla lakkasi tai velkajärjestely raukesi. Jos
saneerausmenettely lakkaa ilman saneerausohjelman vahvistamista, perintäkiellon voimassaoloaikaa ei oteta
huomioon laskettaessa sitä aikaa, jonka kuluessa velkojan on vaadittava suoritusta 25 §:n 2 momentissa
tarkoitetulta takaajalta. (15.8.2003/746)
Jos velkojan on laissa säädetyn etuoikeuden säilyttämiseksi haettava ulosmittausta määrätyn ajan kuluessa,
etuoikeuden voimaan saattamiseen sovelletaan vastaavasti, mitä 1 momentissa säädetään oikeudesta maksun
saantiin.
Jos tähän lakiin perustuva täytäntöönpanokielto lakkaa ilman saneerausohjelman vahvistamista tai
ohjelmassa vahvistettu velkajärjestely raukeaa, 3 momentissa tarkoitettua määräaikaa laskettaessa ei oteta
huomioon täytäntöönpanokiellon alkamisen ja lakkaamisen tai velkajärjestelyn raukeamisen välistä aikaa.
Jos ulosottoperintä keskeytyy tähän lakiin perustuvan täytäntöönpanokiellon tai saneerausohjelman vuoksi,
mainittu aika jätetään vastaavasti ottamatta huomioon etuoikeuden säilymistä arvioitaessa.
99 a § (15.8.2003/746)
Vanhentumisajan ja perimismääräajan suhde vapaaehtoiseen velkajärjestelyyn
Jos velallisen kanssa sovitaan sellaisesta vapaaehtoisesta velkajärjestelystä, joka sisällöltään vastaa tässä
laissa säädettyjä periaatteita, velkojalla on 99 §:ssä tarkoitettujen aikojen umpeen kulumisen estämättä
oikeus saada maksu velkajärjestelyn ehtojen mukaisesti. Jos kysymys on 99 §:n 2 momentissa tarkoitetusta
saatavasta, velkojan on oikeuden menettämisen uhalla perittävä saatavansa viimeistään velkajärjestelyn
ehtojen mukaisen maksuajan päättymistä seuraavan kalenterivuoden loppuun mennessä, jollei alkuperäinen
määräaika saatavan perimiselle pääty sitä myöhemmin. Muussa tapauksessa vanhentumis- tai kanneajan
katsotaan katkenneen, kun velkajärjestelyn ehtojen mukainen maksuaika on päättynyt.
100 §
Oikeudenkäyntiasiakirjojen käyttö tutkimustarkoituksiin
Jos tässä laissa tarkoitettuun asiaan kuuluvia oikeudenkäyntiasiakirjoja on oikeudenkäynnin julkisuudesta
annetun lain (945/1984)  tai oikeudenkäynnin julkisuudesta yleisissä tuomioistuimissa annetun lain
(370/2007)  nojalla määrätty salassa pidettäviksi, tuomioistuin, jossa asia on ollut vireillä, voi tämän
estämättä antaa luvan tietojen saamiseen tällaisesta asiakirjasta tieteellistä tutkimusta varten, jos on ilmeistä,
ettei tiedon antaminen loukkaa niitä etuja, joiden suojaksi salassapitomääräys on annettu. (30.3.2007/376)
Sillä, joka on tämän pykälän nojalla saanut salassa pidettäviä tietoja, on sama salassapitovelvollisuus kuin
asiaan osallisella.
L oikeudenkäynnin julkisuudesta 945/1984  on kumottu L:lla oikeudenkäynnin julkisuudesta annetun lain
kumoamisesta 371/2007 .
100 a § (16.6.2017/365)
100 a § on kumottu L:lla 16.6.2017/365 .
16 luku
Voimaantulosäännökset
101 §
Voimaantulo
Tämä laki tulee voimaan 8 päivänä helmikuuta 1993.
Toimenpiteisiin lain täytäntöönpanemiseksi voidaan ryhtyä jo ennen lain voimaantuloa.
102 §
Siirtymäsäännökset
Ennen tämän lain voimaantuloa syntyneen vakuusvelan osalta ei voida alentaa saneerausohjelman
vahvistamisen jälkeiseen velan luottoaikaan kohdistuvia luottokustannuksia siltä osin kuin vakuuden arvo
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 44/48menettelyn alkaessa olisi riittänyt kattamaan velan pääoman sekä mainittujen luottokustannusten
kokonaismäärän nykyarvon.
Jos velallinen on ennen tämän lain voimaantuloa asetettu konkurssiin, voidaan 24 §:n 2 momentin estämättä
aloittaa saneerausmenettely , jos sitä koskeva hakemus tehdään ennen kuin velallisen omaisuutta on
merkittävässä määrin ryhdytty muuttamaan rahaksi ja viimeistään ennen konkurssituomion julistamista.
Konkurssiasian käsittely keskeytyy , kunnes päätös saneerausmenettelyn aloittamisesta tehdään. Jos
saneerausmenettely aloitetaan, konkurssi raukeaa. Saneerausvelkoja ovat tällöin ennen konkurssin alkamista
syntyneet velat, ja konkurssin aikana syntyneet velat rinnastetaan saneerausmenettelyn aikana syntyviin
velkoihin.
Edellä 2 momentissa tarkoitetuissa tapauksissa velallinen voi tehdä hakemuksen saneerausmenettelystä
konkurssin estämättä.
HE 182/92 , LaVM 15/92
Muutossäädösten voimaantulo ja soveltaminen:
28.6.1993/609:
Tämä laki tulee voimaan 1 päivänä heinäkuuta 1993.
HE 79/93 , LaVM 1 1/93
26.11.1993/1029:
Tämä laki tulee voimaan 1 päivänä joulukuuta 1993. Tämän lain 100 a § tulee kuitenkin voimaan asetuksella
säädettävänä ajankohtana.
100 a § tuli voimaan A:n 957/1994  mukaisesti 1.12.1994.
Jos saneeraushakemus on tehty ennen tämän lain voimaantuloa, käsitellään asia aikaisemman lain mukaan
toimivaltaisessa tuomioistuimessa.
HE 216/93 , LaVM 19/93
31.1.1995/114:
Tämä laki tulee voimaan 15 päivänä helmikuuta 1995.
HE 250/94 , LaVM 20/94
6.11.1998/794:
Tämä laki tulee voimaan 1 päivänä tammikuuta 1999.
Tämän lain 27 §:n 1 momenttia ei sovelleta saataviin, jotka kohdistuvat lain voimaantuloa edeltävään aikaan.
Tämän lain 18 §:n 2 momentin 2 a kohdan, 32 §:n 2 momentin ja 87 §:n 5 momentin säännöksiä ei sovelleta,
jos päätös saneerausmenettelyn aloittamisesta on tehty ennen lain voimaantuloa.
HE 68/1998 , LaVM 8/1998, EV 105/1998
1.4.1999/461:
Tämä laki tulee voimaan 1 päivänä joulukuuta 1999.
HE 146/1998 , LaVM 20/1998, EV 234/1998
28.12.2001/1510:
Tämä laki tulee voimaan 1 päivänä tammikuuta 2002.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 45/48HE 180/2001 , TaVM 20/2001, EV 203/2001
30.8.2002/771:
Tämä laki tulee voimaan 1 päivänä tammikuuta 2003.
Asia, joka on tullut vireille ennen tämän lain voimaantuloa, käsitellään tuomioistuimessa noudattaen tämän
lain voimaan tullessa voimassa olleita säännöksiä.
HE 32/2001 , LaVM 12/2002, EV 97/2002
27.6.2003/690:
Tämä laki tulee voimaan 1 päivänä maaliskuuta 2004.
HE 216/2001 , LaVM 34/2002, EV 305/2002
15.8.2003/746:
Tämä laki tulee voimaan 1 päivänä tammikuuta 2004.
HE 187/2002 , TaVM 28/2002, EV 278/2002
20.2.2004/133:
Tämä laki tulee voimaan 1 päivänä syyskuuta 2004.
HE 26/2003 , LaVM 6/2003, EV 1 13/2003
20.2.2004/138:
Tämä laki tulee voimaan 1 päivänä syyskuuta 2004.
HE 153/2003 , LaVM 8/2003, EV 131/2003
21.7.2006/634:
Tämä laki tulee voimaan 1 päivänä syyskuuta 2006.
HE 109/2005 , TaVM 7/2006, EV 63/2006
2.3.2007/247:
Tämä laki tulee voimaan 1 päivänä kesäkuuta 2007.
Toimenpiteisiin lain täytäntöönpanemiseksi voidaan ryhtyä jo ennen lain voimaantuloa.
Jollei 4–12 momentissa toisin säädetä, tätä lakia sovelletaan, jos hakemus saneerausmenettelyn aloittamisesta
tai saneerausohjelman vahvistamisesta 92 §:n nojalla taikka hakemus velallisen asettamisesta konkurssiin
tulee vireille lain tultua voimaan.
Lain 10 §:n 1 momentin, 84 §:n 1 momentin ja 88 §:n 1 ja 2 momentin säännöksiä velkojatoimikunnasta
sovelletaan, vaikka hakemus saneerausmenettelyn aloittamisesta on tullut vireille ennen lain voimaantuloa.
Konkurssihakemuksen käsittelyä koskevaa 24 §:n 1 ja 2 momenttia sovelletaan, vaikka hakemus
saneerausmenettelyn aloittamisesta tai hakemus velallisen asettamisesta konkurssiin on tullut vireille ennen
lain voimaantuloa.
Takaisinsaantikanteen ajamiseen sovelletaan 37 §:n 3 momenttia, jos tuomioistuin kuulee selvittäjää velkojan
vireille panemassa asiassa lain tultua voimaan.
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 46/48Saneerausohjelman muuttamista koskevaa 63 §:n 2 momenttia sovelletaan lain voimaantulon jälkeen vireille
tulevassa asiassa, vaikka saneeraushakemus on tullut vireille tai saneerausohjelma on vahvistettu ennen lain
voimaantuloa.
Jos saneerausohjelma on vahvistettu ennen lain voimaantuloa tai vahvistetaan asiassa, jossa hakemus
saneerausmenettelyn aloittamisesta on lain voimaan tullessa vireillä, lisäsuoritusta voidaan vaatia lain
voimaan tullessa voimassa olleen 63 §:n 4 momentin nojalla, jollei saneerausohjelmassa määrätä toisin.
Tällöin sovelletaan myös lisäsuorituksen vaatimista koskevaa 63 a §:ää. Jos kuitenkin loppuselonteko
ohjelman toteutumisesta on ennen lain voimaantuloa annettu tuomioistuimelle, valvoja tai velkoja voi 63 a
§:n 2 momentin estämättä vaatia lisäsuoritusta vuoden kuluessa lain voimaantulosta.
Saneerausohjelman raukeamista koskevaa 65 §:n 2 momenttia sovelletaan, jos päätös yksityishenkilön
velkajärjestelyn aloittamisesta tehdään lain tultua voimaan.
Tuomioistuimen toimivalta saneerausmenettelyä koskevissa asioissa määräytyy lain 67 §:n 1 momentin
mukaan lain tultua voimaan. Tämän lain voimaan tullessa voimassa olleen lain mukaan toimivaltainen
käräjäoikeus käsittelee kuitenkin asian, joka on vireillä lain tullessa voimaan.
Äänestysmenettelyä koskevaa 76 §:n 5 momenttia sovelletaan, vaikka hakemus saneerausmenettelyn
aloittamisesta on tehty ennen lain voimaantuloa.
Selvittäjän määräämistä koskevia 83 §:n 1 momenttia ja 83 a §:ää sekä selvittäjän kustannuksia koskevaa 87
§:n 2 momenttia sovelletaan, vaikka hakemus saneerausmenettelyn aloittamisesta on tehty ennen tämän lain
voimaantuloa.
HE 152/2006 , LaVM 22/2006, EV 246/2006
30.3.2007/376:
Tämä laki tulee voimaan 1 päivänä lokakuuta 2007.
HE 13/2006 , LaVM 24/2006, EV 269/2006
22.12.2009/1613:
Tämä laki tulee voimaan 1 päivänä heinäkuuta 2010.
HE 24/2009 , YmVM 10/2009, EV 206/2009
29.12.2009/1755:
Tämä laki tulee voimaan 1 päivänä tammikuuta 2010.
Tämän lain voimaan tullessa vireillä ollut asia siirtyy:
1) Joensuun käräjäoikeudesta Pohjois-Karjalan käräjäoikeuteen;
2) Jyväskylän käräjäoikeudesta Keski-Suomen käräjäoikeuteen;
3) Kuopion käräjäoikeudesta Pohjois-Savon käräjäoikeuteen;
4) Lahden käräjäoikeudesta Päijät-Hämeen käräjäoikeuteen;
5) Lappeenrannan käräjäoikeudesta Etelä-Karjalan käräjäoikeuteen;
6) Porin käräjäoikeudesta Satakunnan käräjäoikeuteen;
7) Rovaniemen käräjäoikeudesta Lapin käräjäoikeuteen;
8) Tampereen käräjäoikeudesta Pirkanmaan käräjäoikeuteen;
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 47/489) Turun käräjäoikeudesta V arsinais-Suomen käräjäoikeuteen;
10) V aasan käräjäoikeudesta Pohjanmaan käräjäoikeuteen.
Ennen lain voimaantuloa voidaan ryhtyä lain täytäntöönpanon edellyttämiin toimiin.
HE 227/2009 , LaVM 18/2009, EV 240/2009
19.12.2014/1211:
Tämä laki tulee voimaan 1 päivänä tammikuuta 2015.
HE 175/2014 , TaVM 20/2014, EV 191/2014, Euroopan parlamentin ja neuvoston direktiivi 2014/59/EU
(32014L0059) ; EUVL L 173, 12.6.2014, s. 190
24.4.2015/490:
Tämä laki tulee voimaan 1 päivänä joulukuuta 2015.
HE 166/2014 , LaVM 20/2014, EV 276/2014
16.6.2017/365:
Tämä laki tulee voimaan 26 päivänä kesäkuuta 2017. Lain 79 a § ja 92 §:n 4 momentti tulevat kuitenkin
voimaan vasta 26 päivänä kesäkuuta 2018.
Tämän lain 1 §:n 3 momenttia ja 66 b §:ää ei sovelleta niihin saneerausmenettelyihin, jotka ovat alkaneet
ennen tämän lain voimaantuloa.
Tämän lain 62 §:n 2 momenttia, 63 a §:n 2 momenttia ja 80 §:ää, sekä tällä lailla kumottuja 91 ja 100 a §:ää
sovelletaan 25 päivään kesäkuuta 2018 sellaisina kuin ne olivat tämän lain voimaan tullessa.
HE 12/2017 , LaVM 6/2017, EV 40/2017, Euroopan parlamentin ja neuvoston asetus (EU) 2015/848
(32015R0848); EUVL L 141, 5.6.2015, s. 19
14.12.2017/865:
Tämä laki tulee voimaan 1 päivänä tammikuuta 2019.
Tämän lain voimaan tullessa Espoon käräjäoikeudessa vireillä oleva asia siirtyy käsiteltäväksi Länsi-
Uudenmaan käräjäoikeuteen.
Sen estämättä, mitä 67 §:ssä säädetään, Etelä-Karjalan, Keski-Suomen, Lapin, Pohjois-Karjalan ja
Satakunnan käräjäoikeudet käsittelevät niissä tämän lain voimaan tullessa vireillä olevan tässä laissa
tarkoitetun asian.
HE 270/2016 , LaVM 1 1/2017, EV 126/2017
10.8.2018/607:
Tämä laki tulee voimaan 15 päivänä elokuuta 2018.
HE 49/2018 , TaVM 1 1/2018, EV 70/2018, Euroopan parlamentin ja neuvoston direktiivi 2016/943/EU
(32016L0943); EUVL L 157, 15.6.2016, s. 1
17.5.2019/665:
Tämä laki tulee voimaan 1 päivänä heinäkuuta 2019.
HE 221/2018 , LaVM 23/2018, EV 31 1/2018
6/27/22, 2:39 PM Laki yrityksen saneerauksesta 47/1993 - Ajantasainen lainsäädäntö - FINLEX ®
https://www .finlex.fi/fi/laki/ajantasa/1993/19930047 48/4826.3.2021/242:
Tämä laki tulee voimaan 1 päivänä huhtikuuta 2021.
HE 171/2020 , TaVM 3/2021, EV 12/2021
25.5.2022/386:
Tämä laki tulee voimaan 1 päivänä heinäkuuta 2022.
Ennen tämän lain voimaantuloa vireille tulleisiin asioihin sovelletaan tämän lain voimaan tullessa voimassa
olleita säännöksiä.
HE 238/2021 , LaVM 4/2022, EV 51/2022
Finlex  › Lainsäädäntö  › Ajantasainen lainsäädäntö  › Vuosi 1993  › 25.1.1993/47
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.